Zašto vozačka dozvola košta 60, a osobna iskaznica 18 KM? - Posušje net\nNa upit nekoliko naših čitatelja, a i zbog našega osobnog interesa, o razlici cijene osobne iskaznice i vozačke dozvole, koje izgledaju skoro pa identično, potražili smo odgovor u Agenciji za identifikacijske dokumente, evidenciju i razmjenu podataka BiH (IDDEEA).\nIz odgovora Agencije izdvajamo dio teksta koji objašnjava tu razliku:\nCijene osobne karte i vozačke dozvole definirane su Pravilnikom o cijeni osobnih dokumenata, objavljen u „Službenom glasniku BiH“, broj 100/12, koje je donijelo Vijeće ministara BiH u studenom 2012. godine, a primjenjuje se od 1. ožujka 2013. godine.\nCijena osobnih dokumenata se formira tako što se naprave realni troškovi za 10 godina za sve osobne dokumente zajedno (osobna iskaznica, vozačka dozvola i putna isprava), uključujući sve troškove koji nastaju na razini nadležnih MUP-ova i IDDEEA-e.\nOvi dokumenti za punoljetne građane zajedno koštaju 128 KM (osobna iskaznica 18, vozačka dozvola 60 i putna isprava 50 KM). Ovo je minimalna cijena koja je mogla biti ponuđena za ove dokumente s tim da osobna iskaznica košta najmanje jer je to zakonska obaveza svakoga punoljetnog građanina pa se prilikom formiranja cijena vodilo računa o tome da ona najmanje košta kako bi bila svima dostupna.\nU troškove održavanja sistema osobnih dokumenata ulaze troškovi održavanja mreže za prijenos podataka, administriranja središnjih evidencija, personalizacije te nabavke samih obrazaca dokumenata. Osim toga, Bosna i Hercegovina se u postupku pregovora za bezvizni režim obavezala da će kontinuirano vršiti unaprijeđenje sistema osobnih dokumenata kako bi se održao bezvizni režim. To je jedan od razloga zbog čega su u BiH 2009. godine uvedene biometrijske putne isprave, a 2013. godine biometrijske osobne iskaznice i vozačke dozvole s dodatnim sigurnosnim elementima.\nRealno je da novi osobni dokumenti koštaju više jer su sami obrasci ovih dokumenata skuplji, a i način personalizacije ovih visokosofisticiranih dokumenata je znatno skuplji i kompliciraniji. Također, napominjemo da je rok važenja putne isprave za punoljetne građane (koja je dio ovog paketa osobnih dokumenata) u kolovozu 2013. godine produžen s 5 na 10 godina. Dakle, kako bismo zadržali sadašnju razinu i, uspostavili optimalan razvoj koji traže i procjenjuju zemlje EU i zadržali bezvizni režim potrebno je da se sistem pokaže održivim, a održavanje sistema je jako skupo.\nRanije je osobna iskaznica koštala 10 KM, a vozačka dozvola 40 KM i ovo je bilo definirano Pravilnikom o cijeni ličnih dokumenata koje je donijelo Ministarstvo civilnih poslova BiH u martu 2009. godine, a isti je objavljen u „Službenom glasniku“ BiH, broj 35/09.\nKako smo odgovor dobili gotovo promptono, zahvaljujemo gospođi Amili Opardija iz Agencije za identifikacijske dokumente, evidenciju i razmjenu podataka BiH!\nPrethodnoŽupanija Zapadnohercegovačka dobiva novu vlast u srijedu!\nSljedećeZabranjen promet za sve kategorije vozila na regionalnoj cesti Mihalji-Blidinje\nUčenici OGŠ Posušje na prijemu kod načelnika


Jedan od prvih zadataka sjednica Fiskalnog savjeta\n06.01.2012. / 11:09\nSARAJEVO, Mandatar za izbor novog Savjeta ministara BiH Vjekoslav Bevanda najavio je da će mu jedan od prvih zadataka na novoj funkciji biti održavanje sjednice Fiskalnog savjeta BiH kako bi bio utvrđen dokument globalnog fiskalnog okvira do 2014. godine.\n“Prvo treba čuti stavove sve tri strane u tom procesu. Prije svega, moram vidjeti dokle se došlo, kakvi su stavovi i uz uvažavanje svih koji učestvuju u tom procesu, treba donijeti dokument koji će biti održiv”, rekao je Bevanda.\nOn je ponovio da će prioritet u njegovom radu, prije svega, biti suočavanje sa teškom ekonomskom situacijom, stavljanje realnih pokazatelja na sto i pokušaj povlačenja nekih sinergijskih poteza i donošenje pravih odluka.\n“Drugi dio će se odnositi na evropske integracije i obaveze BiH na tom putu, koje stoje i u Mapi puta. Pokušaću da otkočim sve za šta je u tom segmentu nadležan Savjet ministara BiH kako bi bili prekinuti procesi koji su sada u zastoju”, rekao je Bevanda za “Oslobođenje”.\nOn je naglasio da su ove dvije stvari prioriteti svih prioriteta.\nTagovi: fiskalni savjetsavjet ministaravjekoslav bevanda


Dejanović: U stabilnoj državi stabilno zdravstvo - ebart\nDejanović: U stabilnoj državi stabilno zdravstvo\nMinistarka zdravlja Slavica Đukić Dejanović (SPS) ocenila je večeras da zdravstvo deli sudbinu zemlje i da je, kada je nezaposlenost tako visoka, investicija u toj oblasti prosto iluzija.\nU emisiji "Odluka 2014." na TV B92, upitana šta misli u vezi sa rezultatima ankete, prema kojoj svega 3,1 odsto građana navodi važnost rešavanja problema u oblasti zdravstva kao jedan od prioriteta, ona je naglasila da je neophodno popraviti kompletno stanje u zemlji, pre svega u ekonomiji.\nPotreban je, kako je rekla, veći stepen zaposlenosti, jer zaposleni uplaćuju za zdravstvo, koje je skupo.\nĐukić Dejanović je istakla da zdravstvo, kao segment, predstavlja "vreo krompir u vladi", jer kod zemlje koja je u tranziciji, koja ima sve probleme, zdravstvena politika mora biti uklopljena u opštu, mora deliti sudbinu pre svega ekonomije.\nZdravstvo, kako je istakla, najlakša je meta za kritikovanje.\nKomentarišući istraživanje na nivou Evrope, u kojem je Srbija loše rangirana, Đukić Dejanović je kazala da smo suštinski posebno loši tamo gde je bilo potrebno uložiti u opremu, ali smo u mnogim parametrima jako dobri.\nS tim u vezi je pomenula da je stopa suicida opala, i da je zaustavljen rast malignih bolesti.\nTakođe je navela da Ministarstvo ima posebnu službu koja se bavi nadzorom i koja je prošle godine imala 9.500 nadzora od strane svojih inspektora, koji su izrekli 1.500 mera, i podneli osam krivicncih prijava.\n"Svakodnevno se bavimo uočavanjem šta ne valja i šta treba da se menja", poručila je ona, dodajući da u Srbiji imamo izvanredan kadar, možda i najkvalitetniji u svetu, ali organizacija mora btii bolja.\nZdravstveni sistem čine zdravstveni radnici i građani, te svako od nas ima jedan stepen moći da ga učini boljim, poručila je Đukić Dejanović.\nVezano za liste čekanja u zdravstvu ona je kazala da su one nastale dok je na vlasti bila nadležna Demokratska stranka (DS).\n"Zatekli smo haos. Već ćemo u aprilu videti šta se uradilo u januaru, imaćemo prvu evaluaciju izmene liste čekanja. Zzivotno ugroženi pacijenti ne idu na listu čekanja, objasnila je Đukić Dejanović, ukazujući da će biti potrošeno 22 miliona dolara za aparate za zračenje - linearnih akceleratora, koje ćemo dobiti ove godine.\nGovoreći o prioritetima, ona je kazala da je potrebno uvesti volontereske specijalizacije koje će ući u radni staž, bolja organizacija, veći stepen odgovornosti, sve u svrhu da pacijenti budu zadovoljniji.\nIstovremeno, prema njenim rečima, treba poraditi na prevenciji, to jest podizanju svesti kod građana o zdravlju.\nDirektor Urgentnog centra Zlatibor Lončar (SNS) naglasio je da građani razmišljaju o zdravstvu tek kada imaju problem.\nOn je ukazao da je Urgentni centar u proteklom periodu uložio u opremu, uslove rada, uveo nove tehnologije i metode lečenja, navodeći kao primer pre svega transplantaciju, dodajući da je to sve učinjeno bez spektakularnih akcija i tendera, uz donacije.\nDržava, kako je objasnjio, ne može da pomogne više nego što sami možete i hoćete.\nDržava je tu da vas isprati i ne spečava u tome što želite, podvukao je Lončar, dodajući da je primer Urgentnog centra dokazao da je moguće učiniti ono što se želi.\nOn je istakao da ima novca u fondu, ali da ga treba raspodeliti, i da mora da se zna koliko šta košta u srpskom zdravstvu.\n"Ne treba nikom ništa da se naplati, ali pacijent kada izlazi iz bolnice treba da dobije koliko je koštao državu", naglasio je Lončar.\nKada je reč o direktorima zdravstvenih institucija, on je poručio da zdravstvo nije biznis i da mora da postoji odgovornost.\nLončar je, u vezi sa potrebom za uspostavljanjem humanitarnog fonda, kojim bi se pomagalo obolelima za njihovo lečenje, rekao da preuzima na sebe da u najskorijem roku napravi taj fond, koji će biti državni.\nPredsednik skupštinskog odbora za zdravlje i porodicu Dušan Milisavljević (DS) istakao je da ne smemo da dozvolimo da lečenje jednog deteta zavisi od pokretanja priče u medijima, i da na pritisak Minisatrstvo ili Fond reaguju.\nU Srbiji, prema njegovim rečima, liste čekanja u zdravstvu su postale moda.\nMilisavljević je zatražio reformu sistema zdravstvenog osiguranja i uvođenje jedinstvenog humanitarnog fonda.\nSrđan Pešić (LDP) je naveo da u zdravstvu niko nije zadovoljan, od pacijenata do lekara.\nOn je istakao da je najveći problem u zdravstvu organizacija, a ne toliko novac.\n"Građani Srbije vrlo skupo plaćaju zdravstvene usluge, lekari nisu zadovoljni platama i moraju da rade privatno, time smo na ivici korupcije", naglasio je Pešić.\nOn je istakao da je hitno potrebna reforma sistema zdravstvenog osiguranja i da se izbaci politika iz nivoa odlučivanja o zdravstvu.


Požari u Australiji uništavaju čitava naselja - Klima 101 Požari u Australiji uništavaju čitava naselja - Klima 101\nSve alarmantnija situacija u Australiji: Požari uništavaju čitava naselja\nOd septembra ove godine požari u Australiji su uništili stotine kuća, milioni hektara zemljišta su spaljeni, a najmanje devetoro ljudi je izgubilo živote.\n24/12/2019 autorka: Milica Simonović\nOd septembra ove godine požari u Australiji su uništili na stotine kuća, milioni hektara zemljišta su spaljeni, a najmanje devetoro ljudi je izgubilo živote. Prema informacijama od subote uveče, Novim Južnim Velsom bukti 98 požara, a premijerka ove australijske države, Gledis Beredžiklijan, izjavila je da „nije ostalo puno’’ od gradića Balmoral, u kome živi oko 400 ljudi.\nStanovnicima Balmorala se i dalje ne dopušta da se vrate svojim domovima, zbog bezbedosnih razloga, a i dalje se ne zna sa sigurnošću koliko kuća je izgorelo. Na sreću, nije bilo smrtnih slućajeva, dok je nekoliko vatrogasaca povređeno dok su se borili sa vatrenom stihijom.\nU nekoliko australijskih država vatrogasci se danonoćno bore da zauzdaju požare, a na terenu im se pridružilo oko četrdeset kolega iz Kanade i SAD. Procenjuje se da je do sada usled požara u Australiji ukupno uništeno oko 3,8 miliona hektara zemljišta, što je više od površine Belgije.\nNa meti osude javnosti našao se australijski premijer, Skot Morison, koji je tokom ovih vandrednih situacija otišao sa porodicom na odmor na Havaje, pa je uputio javno izvinjenje, rekavši da bi postupio drugačije da je znao šta će se dogoditi. Inače, Morison je već na meti klimatskih aktivista, budući da je odbacio preporuke da smanji australijsku industriju uglja.\nŠumski požari nisu nova pojava u Australiji, dešavaju se svake godine, međutim, ove sezone su počeli ranije i intezivniji su, za šta je zaslužna kombinacija visokih temperatura, niske vlažnosti vazduha i jakih vetrova. Naučnici već godinama upozoravaju da duže suše i toplija klima mogu da povećaju učestalost i intezitet požara na ovim prostorima.\nUsled ekstremno visokih temperatura, izdata su upozorenja za Novi Južni Vels, delove Sidneja, Viktorije i Južne Australije, dok se vatrogasci pripemaju za novi vatreni talas koji meteorolozi najavljuju posle Božića.


Psi su mali ljudi - Pet Magazine\nTačnije, naši mezimci su na mentalnom nivou deteta od dve do dve i po godine, i ova činjenica je više puta naučno potvrđena\nNaučnici poslednjih decenija tvrde da je pas na mentalnom nivou deteta od dve do dve i po godine, i u tome je ključ razumevanja mentalnih sposobnosti pasa i razvijenosti njihovih emocija. Ono u čemu su psi u prednosti jeste da se razvijaju znatno brže od ljudi pa psi već sa četiri do šest meseci osećaju ceo opseg emocija koje su im svojstvene kao vrsti.\nTo znači da će tokom čitavog života osećati spektar emocija dostupan detetu od dve i po godine, a to su: radost, strah, ljutnja, gađenje i ljubav, međutim, pas nije sposoban da oseti kompleksnije emocije poput krivice, ponosa i stida.\nMnogi će, međutim, pobijati ovu naučnu tvrdnju govoreći da su u ponašanju svog psa često primećivali da oseća krivicu, naročito kad po povratku s posla, na primer, stan pronađu u neredu jer je njihov pas povadio stvari iz plakara ili je pocepao novine i „rasuo” ih po stanu. Tada se pas pokunji, oseća se nelagodno, sklanja pogled i izbegava kontakt. Međutim, naučnici tvrde da tu nije reč o krivici, već o znatno jednostavnijem osećanju – strahu. Pas je naučio da nakon nevaljalstva sledi kazna, pa je to što vidite zapravo strah od kazne.\nStručnjaci takođe objašnjavaju i da pas ne oseća ljubomoru kada porodica u kojoj živi dobije prinovu. On se pre oseća nesigurno i uplašeno jer dolazak prinove menja socijalni poredak u porodici na koji je on naviknut.\nPamćenje i iskustvo\nNaši ljubimci, međutim, imaju sposobnost pamćenja i sticanja iskustava, i upamtiće sve što je za njih prijatno i neprijatno.\n– Psi imaju sposobnost da na osnovu iskustva predvide redosled dešavanja u svojoj okolini i posledice koje mogu da uslede, tako da je i ova osobina uslovljena upamćenim posledicama i primarnim osećanjima. Interesantno je da psi poseduju sposobnost da razumeju pozitivna i negativna osećanja drugih pasa i ljudi, i to na osnovu promene grimase, odnosno izraza lica – kaže dr Marijana Vučinić, profesor na predmetu Ponašanje, dobrobit i zaštita životinja na Fakultetu veterinarske medicine u Beogradu.


Real Madrid ima dogovor sa bivšim napadačem Liverpula?! - Sportske.net\nReal Madrid ima dogovor sa bivšim napadačem Liverpula?!\nPrelazni rok još uvek traje, ali navijači nisu zadovoljni.\nFoto: EPA-EFE/DANIEL PEREZ\nČelsi odredio cenu, a da li će Madriđani pristati?Gvardiola pronašao rešenje, spas stiže iz Reala!Nije kraj, povratak veka u Real Madrid?"Kraljević" napušta Bernabeu, ostaje u Madridu?Još jedan golgeterski rekord Mesija, stiže ga defanzivac!?\nNavikli su da su uvek najbolji, pa i kad su transfer u pitanju, a sada se nakon mnogih odbijanja zadovoljavaju nekim alternativnim rešenjima?\nRonaldo je otišao, prava zamena nije stigla, možda nije ni potrebna jer Real ima stvarno jak tim, ali definitivno im je potreban napadač, a nakon brojnih odbijanja, oni su krenuli po Rodriga iz Valensije, a ukoliko ni on ne dođe, Madriđani imaju alternativu i za to.\nKako prenose španski mediji, kraljevski klub je postigao dogovor sa Iagom Aspasom, u slučaju da na "Santijago Bernabeu" ne stigne igrač Valensije, Rodrigo.\nAspas je imao solidnu sezonu u Selti, i definitivno bi mogao da bude kvalitetan napadač koji bi bio zamena za Karima Benzemu. Dogovor je postignut između napadača i kluba, što znači da bi Real morao da se dogovori sa Seltom ukoliko žele ovog Španca.\nSelta traži 40 miliona evra za tridesetjednogodišnjeg napadača, pa Real zna koliko novca mora da spremi ukoliko stvarno žele bivšeg igrača Liverpula.\nAspas je igrao u dva navrata za Seltu, od 2008. do 2013., i od 2015. je ponovo u ovom španskom klubu. Za Seltu je pružao fantastične partije, postigao je čak 117 golova za ovaj klub, ali problem je to što kada je pokušao da svoju karijeru podigne na viši nivo, nije uspeo da se snađe ni u Liverpulu, a ni u Sevilji naredne godine, pa je povratak u Seltu bio najlogičniji potez kako bi obnovio svoju karijeru.\nDa li bi on bio prava opcija ukoliko Rodrigo ne dođe? Podsećanja radi, Valensija traži čak 120 miliona za ovog napadača, možda previše za Real.


Napeto na Kosovu, Kurti najavljuje mogući rat s Crnom Gorom u idućih četiri do pet godina\nPRIŠTINA - Thaci upozorava da bi odbijanje ratifikacije sporazuma o granici moglo biti "fatalno za Kosovo". No pred njim stoji težak zadatak dobivanja potpore dvotrećinske većine od 120 zastupnika u parlamentu za ratifikaciju.\nPRIŠTINA - Policija Kosova slomila je stakla i ušla u sedište pokreta Samoopredeljenje u kome se nalazio poslanik Skupštine Kosova Albin Kurti.\nPRISTINA - Poslanik Pokreta Samopredijeljenja Aljbin Kurti bacio je suzavac u dvoranu Skupštine Kosova nakon nastavka sjednice koju je tijkom prijepodneva blokirala opozicija.\nKurti se sprema za ulazak na političku scenu Crne Gore\nPODGORICA - Navodno Kurti ispituje teren kako bi pronašao najbolji model za uključivanje u crnogorsku političku scenu a da se to ne doživi kao direktna provokacija albanskim strankama u Crnoj Gori.\nSamoopredeljenje traži da Thaci objasni sastanke sa Tadićem\nPRIŠTINA - Kurti se pozvao na informacije Wikileaksa da su se Thaci i Tadić sastali dva puta, od čega jednom u vreme kada je Thacijeva stranka DPK bila u opoziciji.\nPRIŠTINA - Potpredsednik tog pokreta Špend Ahmeti rekao je da će se to dogoditi samo ako vlada u Prištini ne počne da sprovodi mere reciprociteta sa Srbijom.\nNajmanje 13 policajaca ranjeno u neredima kod Podujeva (VIDEO)\nPRIŠTINA - Oko 1.200 pripadnika pokreta Samoopredeljenje blokiralo je od 13.00 časova jednu kolovoznu traku regionalnog puta Gnjilane-Bujanovac gde ih je zaustavio kordon Kosovske policije.\nTIRANA - Pored Vlade Kosova, protiv blokade granica zalažu se i politiički subjekti u opoziciji, dok je lider pokreta Albin Kurti juče u Tirani zatražio podršku za akciju blokiranja prelaza.\nTadić uputio poruku mira iz Visokih Dečana\nBEOGRAD - Tadić je rekao da upućuje poruku mira u obraćanju narodu povodom najvećeg praznika mira, sa željom da "naš narod svuda gde živi uživa mir".\nNajava blokade i sa kosovske strane\nPRIŠTINA - Ukoliko Vlada Kosova do 1. januara ne primeni odluku Skupštine Kosova o reciprocitetu sa Srbijom, Samoopredeljenje je najavilo blokiranje Merdara i Bele zemlje.


Protest srpskih sudija i lekara na Kosovu | Mondo Portal\n25. novembar, 15:04\nProtest srpskih sudija i lekara na Kosovu 0 Podeli Podeli na facebook Podeli na twitter Podeli na viber Pošalji na mail\n08.09.2011. / 10:27 12:38\nProtest srpskih sudija i lekara na Kosovu\nRadnici srpskog pravosuđa jutros su na protestu u severnom delu Kosovske Mitrovice upozorili da je Euleks izašao iz okvira statusa neutralnosti. Protestovali i radnici Zdravstvenog centra u Kosovskoj Mitrovici i Zavoda za javno zdravlje.\nViši javni tužilac Milan Bigović izjavio je na jutrošnjem okupljanju da je Euleks unazad dva meseca počeo da primenjuje kosovske zakone, koje je donela kosovska skupština, nakon jednostranog proglašenja nezavisnosti te pokrajne.\nOn je dodao da Euleks svoja akta overava pečatima takozvane "Republike Kosovo".\n"To je neprihvatljivo i mi ćemo se i dalje okupljati jer Euleks izlazi iz okvira statusa neutralnosti prihvatajuću kosovske zakone", rekao je Bigović.\nOn je naveo da se radnici pravosuđa, među kojima su sudije, tužioci i administracija, mirnim protestnim okupljanjem bore za legitimna prava i istovremeno za ostanak srpske zajednice na Kosovu i Metohiji.\n"Ako se desi da ovde zažive kosovske institucije, onda će Kosovska Mitrovica, Leposavić, Zvečan i Zubin Potok biti u situaciji da budu etnički očišćeni, kao što su to danas Peć, Priština, Gnjilane i drugi gradovi na Kosovu", upozorio je Bigović.\nProtestno okupljanje radnika srpskog pravosuđa je proteklo mirno, a na ulaznoj kapiji prema sudu i policijskoj stanici bili su kosovski policajci.\nUz sirene sanitetskih vozila i transparente “Mi nismo paralelne institucije”, “Kosovo je Srbija’, “Mi smo radnici Zdravstvenog centra, a ne kriminalci”, okupilo se i dve stotine radnika Zdravstvenog centra u Kosovskoj Mitrovici i Zavoda za javno zdravlje kod glavnog ibarskog mosta koji razdvaja severni i južni deo grada.\nProtest koji su obezbeđivali pripadnici Kosovske i Eulex policije protekao je mirno i bez incidenata.\nDirektor Zdravstvenog centra u Kosovskoj Mitrovici Milan Jakovljević izjavio je okupljenim novinarima da zdravstvene institucije na severu Kosova nisu paralelne, već jedine legitimne i legalne na ovim prostorima koje imaju za cilj da pruže zdravstvenu pomoć svima kojima je neophodna bez obzira na nacionalnost.\n“Mi nećemo da živimo u getu okruženi bodljikavom žicom. Mi se nalazimo u sastavu Republike Srbije u kome želimo da ostanemo. Hoćemo da imamo sva ljudska prava kao što imaju svi narodi- slobodu kretanja, bezbednost i sve naše inmstitucije. Hoćemo na ovaj način da pokažemo celiom svetu da Srbi na Kosovu i Metohiji imaju potpuno ista prava da žive kao i drugi narodi ne ugrožavajući druge”, rekao je Jakovljević.\nOn je istakao da je Zdravstveni centar snabdeven svim lekovima i kiseonikom, da se transport pacijenata u centralnu Srbiju odvija neometano i da je spreman da pruži pomoć svim licima kojima je ona neophodna bez obzira na nacionalnost.\nU isto vreme, pored radnika mitrovačkog Zdravstvenog centra, protestvovali su i zdravstveni radnici iz Zvečana, Leposavića i Zubinog Potoka.\nKfor je i ovog jutra kontrolisao dva administrativna prelaza na severu Kosova - Brnjak i Jarinje.\nkosovska mitrovica Protesti Sudstvo Protesti Protesti Protesti eulex


Počeo kapitalni remont Visoke peći u kompaniji ArcelorMittal Zenica | zenicainfo.ba\nNaslovnica Aktuelno Počeo kapitalni remont Visoke peći u kompaniji ArcelorMittal Zenica\nPočeo kapitalni remont Visoke peći u kompaniji ArcelorMittal Zenica\nOgrađena zona u kojoj se izvode radovi na Visokoj peći, foto: ArcelorMittal Zenica\nKompanija ArcelorMittal Zenica danas započinje kapitalni remont pogona Visoke peći koji će trajati do sredine juna ove godine.\nRiječ je o ukupnoj investiciji od 60 miliona, od čega se 50 miliona KM odnosi na remont visoke peći, a 10 miliona KM bit će utrošeno na remontne radove u pogonima Energetika, Aglomeracija, Čeličana i Valjaonice.\nOvaj projekt će omogućiti da visoka peć neometano radi još narednih 15-20 godina što će osigurati održivu proizvodnja čelika u ArcelorMittal Zenica za isti taj period, saopšteno je iz kompanije ArcelorMittal Zenica.\nGlavni izvođač ovog vrlo kompleksnog i zahtjevnog projekta je holandska kompanija Danieli Corus, jedna od najboljih svjetskih kompanija za ovu vrstu poslova. Na projektu će biti zaposleno oko 1.000 dodatnih radnika, od toga oko 650 radnika različitih firmi iz Bosne i Hercegovine a ostatak čine eksperti iz drugih zemalja.\nU periodu trajanja remonta, kompanija ArcelorMittal Zenica će nastaviti proizvodnju gotovih proizvoda normalnom dinamikom zahvaljujući činjenici da na raspolaganju ima i Elektro-lučnu peć, koja je već aktivirana, i koja će raditi umjesto visoke peći, navodi kompanija ArcelorMittal Zenica.\nPrethodni članakPoziv obveznicima da u zakonskim rokovima plaćaju obaveze po osnovu indirektnih poreza\nNaredni članakZEDA: Poslovne ponude inostranih preduzeća zainteresovanih za saradnju s bh. privrednicima\nDirektorica EBRD-a za BiH Manuela Naessl i gradonačelnik Fuad Kasumović razgovarali o važnim projektima\nBesplatna digitalizacija za analogne korisnike u Telemachu.\nZEDA: Održano osam radionica u okviru pilot projekta “Budi kreativan i...


Naučnici koji su izgubili život zbog svojih izuma - SDCafe.rs\nHome\tZanimljivostiPoznati\tNaučnici koji su izgubili život zbog svojih izuma\nIzumitelji guraju civilizaciju od početka vremena i vrlo često su oni i osobe koje testiraju nove izume, međutim, neki od tih izuma mogu biti smrtonosni.\nSajt „Business Insider“ je uz pomoć Vikipedije sastavio kratku listu genijalnih inženjera, naučnika i drugih osoba koje su se kockale životom i izgubile.\nOsnivač kompanije „Stanley Motor Carriage“ sudario se sa gomilom posečenog drveta.\nBraća su 1918. prodala kompaniju, a kasnije te godine izgubili su život u automobilu koji su sami stvorili.\nMeđutim, druga dva muškarca odnela su titulu osoba koje su prve prešle "Engleski kanal" (Lamanš) uz pomoć balona, ali njihov let nije bio bez problema, i umalo su izgubili život.\nPilatr de Rozije zavideo im je na slavi, zbog čega je stvorio „Rozie“ balon kako bi rešio probleme koji su mučili druge izumitelje. Međutim, nešto je misteriozno krenulo po zlu prilikom prelaska Lamanša i on je izgubio život.\nNaučnici koji su radili u tajnoj laboratoriji u Novom Meksiku pod nazivom „Lokacija Omega“ bili su izloženi smrtonosnoj dozi radijacije jezgra plutonijumske bombe.\nOsam naučnika je 1946. godine zajedno sa Alanom Klinom radilo na „akciji koja bi trebalo da približi dve polovine sfere obložene berilijumom i dovede plutonijum u kritično stanje“.\n„Bullock’s” štamparska presa je svom kreatoru smrskala nogu nakon čega je razvio gangrenu i umro prilikom amputacije\nČovek koji je izumeo jedrilicu izgubio je kontrolu nad svojim izumom i izgubio život posle pada sa visine od 15 metara.\nLi Si, savetnik pod Kin Dinastijom, osmislio je metod mučenja pod nazivom „Pet bolova“, ali je nakon smene vlasti, on pogubljen uz pomoć njegove metode.


Filip Vujanović zakazao razgovor o izborima sa opozicionim liderima za 12. oktobar | Montenegro BOJKOT\nFilip Vujanović zakazao razgovor o izborima sa opozicionim liderima za 12. oktobar\tOctober 7, 2009\nCrnogorski predsjednik Filip Vujanović razgovaraće sa liderima tri najjače opozicione stranke o izbornom zakonodavstvu i borbi protiv organizovanog krimininala u ponedjeljak, 12. oktobra.\nVujanović će razgovarati sa predsjednicima Socijalističke narodne partije, Nove srpske demokratije i Pokreta za promjene Srđanom Milićem, Andrijom Mandićem i Nebojšom Medojevićem.\n»Sastanak na kome bi se razmijenilo mišljenje o usaglašavanju izbornog zakonodavstva sa Ustavom Crne Gore i stvaranju jedinstvenog fronta borbe protiv organizovanog kriminala, Predsjednik Crne Gore je zakazao za ponedjeljak«, saopšteno je iz Vujanovićevog kabineta.\nZahtjev za susret crnogorskog predsjednika sa liderima opozicije inicirao je Milić. On je, u pismu Vujanoviću, ocijenio da bi pomenuta pitanja trebalo da budu od strateškog značaja za sve u Crnoj Gori.\n»Ne smijemo dozvoliti da organizovane kriminalne grupe ugrožavaju snagu i autoritet države ili dopustiti iluziju da one mogu biti jače od države«.\n»Neke stvari iz prošlosti nas povezuju, neke nas dijele, to nas ne smije sprječavati da se zajedničkim problemima i izazovima pristupi na zajednički način i kroz saradnju«, naveo je Milić.\nOn je, na konferenciji za novinare, 2.oktobra, ocijenio da bi bilo čudno da opozicija poslije optužbi da su na izborima na Žabljaku u kampanji Demokratske partije socijalista učestvovale ličnosti iz Bijele knjige kriminala “odradi “ izbore u Kotoru, Cetinju i Mojkovcu.\nMilić je kazao da opozicioni predstavnici smatraju potrebnim da Vujanoviću saopšte probleme sa kojima se suočavaju.\n“Probleme koji danas okupiraju Crnu Goru treba da riješimo ovdje a ne da tražimo pomoć sa strane. Konačno poslije dvije i po godine, i sa nivoa institucije predsjednika države, očekujemo punu podršku Upravi policije i Agenciji za nacionalnu bezbjednost u borbi protiv nosilaca organizovanog kriminala u Crnoj Gori”, rekao je Milić.\nOn smatra da opozicija ne postavlja nerealne zahtjeve. “Ne postavljamo zahtjeve koji se odnose na poziciju SNP-a, PZP-a ili NOVE, već postavljamo zahtjeve u odnosu na poziciju svih građana Crne Gore”.\n“Svi izbori nemaju smisla ukoliko na njima sa jedne strane učestvuju pojedinačno ili zajedno opozicione partije, a sa druge, ne borite se protiv DPS-a, već protiv onih koji se nalaze u Bijeloj knjizi kriminala”, rekao je on.\nMina, 7. oktobar


Tanjug 23. maja 2022. 16:02\nSARAJEVO – Predsedavajući Doma naroda Parlamentarne skupštine BiH Dragan Čović okarakterisao je danas ocene da je ministar finansija Vjekoslav Bevanda blokirao održavanje izbora kao „klasičan pritisak sarajevske politike“.\nČović je naveo da je današnju hitnu sednicu zakazao, iako ga odredbe poslovnika nisu obavezivale da to učini.\n„Jednostavno je upitno da li sam je trebao zakazati u skladu sa poslovničkim odredbama, ali zbog osetljivosti teme, nismo hteli tumačiti da ne treba sazvati sednicu. Neko politizuje temu koja je na dnevnom redu i to uglavnom oni zbog kojih se nije mogao ni doneti fiskalni okvir i ostale pretpostavke za budžet“, istakao je Čović, prenosi Klix.ba\nOn je naveo da su procedure veoma jasne, da se o budžetu za prethodnu godinu ne može raspravljati u maju tekuće godine, kao i da je osnova za ovogodišnji budžet u potpunosti drugačija.\n„Jasno je ko je odgovoran, odgovorni su oni koji vrše vlasti, oni koji učestvuju u radu Fiskalnog veća, donose odluku o budžetu. Ja vjerujem da će građani u BiH konačno shvatiti kome mogu verovati, a kome ne kada su u pitanju njihovi interesi“, izjavio je Mladen Bosić (SDS), delegat u Domu naroda, prenosi Kliks.\nČović je naveo da smatra da nema nijednog razloga da „pravi ekspert i čovek, ministar finansija Vjekoslav Bevanda, koji je predan do kraja BiH bude brutalno vređan na različite načine“.\n„Ovo je klasičan pritisak, evo sad ću reći sarajevske politike, za njih je kampanja davno krenula. Kako rešiti sve bez rešavanja pitanja konstitutivnih naroda“, rekao je Čović u obraćanju medijima, prenosi bosanskohercegovački portal.\nDom naroda Parlamenta BiH danas nije prihvatio predlog o osiguranju novčanih sredstva za predstojeće izbore koji bi trebali da budu održani u oktobru ove godine, prenosi portal Klix.


Uhapšen Ćazim Osmani! - SandzakHaber.Net , Sandžačke Internet Novine !\nNaslovna Vijesti Srbija Uhapšen Ćazim Osmani!\nUhapšen Ćazim Osmani!\nOd Redakcija - 28. Oktobra 2013. 0 200 Podeli na Fejsbuku\ntweet Kontroverzni albanski “biznismen” Ćazim Osmani uhapšen je danas u Beogradu zbog sumnje da je prebio svoju devojku Mandu Popović.\nU beogradskoj policiji “Frankfurtskim Vestima” potvrđeno je da je Ćazim Osmani uhapšen u Beogradu. Osmani je osumnjičen da je u petak uveče pretukao dugogodišnju devojku Mandu Popović, u hotelu “Zira” u Beogradu.\nOdmah posle incidenta, skupocenim “ferarijem” pobegao je sa lica mesta, a njegovo vozilo je potom pronađeno u garaži na Obilićvom vencu . Posle tri dana od incidenta, policija je uspela da ga uhapsi, navode “Vesti”\nAlbanski “biznismen” dovodio se u vezu sa srpskim pevačicama Anom Nikolić i Natašom Bekvalac, a nemačka štampa ga je proglasila evropskim kraljem droge.\nKLJUČNE REČIbeogradĆasimhapsenjeOsmaniSrbija PODELI\ntweet Prethodni tekstDa li ste sanjali ovog čoveka: Pojavio se u snovima hiljada ljudiSledeći tekstKo minira otvaranje škola ? Redakcija\tPOVEZANE OBJAVEVIŠE OD AUTORA


Bivši funkcioner JUL ponovo direktor "Dedinja"\n28/09/2017 | 17:54\nBivši funkcioner JUL ponovo direktor “Dedinja”\nBivši ministar zdravlja i član Jugoslovenske levice Milovan Bojić, imenovan je na sednici Vlade Srbije za novog direktora Insitituta za kardiovaskularne bolesti “Dedinje”, na predlog kadrovske komisije, potvrđeno je Insajderu u Vladi.\nŠef lekarskog tima lidera Srpske radikalne stranke Vojislava Šešelja, već je bio direktor Instituta “Dedinje” od 1992. do 2000. godine. Tada je bio i ministar zdravlja i istaknuti član JUL Mirjane Marković.\nBojić je pre postavljenja za direktora “Dedinja” bio poslanik u Skupštini Srbije.\nBudžetska inspekcija Ministarstva finansija je još 2002. kontrolisala poslovanja Instituta “Dedinje” dok je na njenom čelu bio upravo Bojić i utvrdila nenamensko trošenje sredstava.\nZbog zloupotrebe položaja Bojić je, u jednoj odluci suda iz 2012, osuđen na 10 meseci zatvora jer je oštetio “Dedinje” za više od 200.000 nemačkih maraka. On je osuđen za zloupotrebu službenog položaja u produženom trajanju, jer je u vreme dok je bio direktor tog instituta pribavio korist drugim osobama.\nInače, ime Milovana Bojića dovođeno je u vezu i sa drugim aferama, a u jednom trenutku protiv njega je vođen pretkrivični postupak za sedam različitih zloupotreba, ali se od većine odustalo.\nNezvanično se pominjao i kao vlasnik klinike “Ostrog”, a tužilaštvo je 2011. zatražilo sprovođenje istrage protiv Bojića zbog sumnje da je oštetio kliniku za 300.000 evra.\nIzvor: N1, FoNet, B92\nVujović “na svoju ruku” uveo porez za advokate\nPingback: Brnabićka i Lončar odgovaraju: Povratak Milovana Bojića nije sporan - Bizlife.rs


SASTANAK ČLANOVA KOLEGIJA OBA DOMA PSBIH SA SCHMIDTOM POČETKOM SEPTEMBRA | Hayat.ba\nSASTANAK ČLANOVA KOLEGIJA OBA DOMA PSBIH SA SCHMIDTOM POČETKOM SEPTEMBRA\nSastanak članova kolegija oba doma Parlamentarne skupštine BiH s visokim predstavnikom Christianom Schmidtom trebao bi biti održan početkom septembra - rečeno je Feni u Kabinetu predsjedavajućeg Predstavničkog doma Parlamentarne skupštine BiH Denisa Zvizdića.\nPredsjedavajući Doma naroda državnog parlamenta Bakir Izetbegović izjavio je u nedjelju da je sastanak članova kolegija oba doma PSBiH sa Schmidtom trebao biti održan sutra, ali kako je kazao, neki su na odmoru, neki se ne mogu odazvati, tako da je sastanak odgođen.\nNovi visoki predstavnik u Bosni i Hercegovini Christian Schmidt, 1. augusta je zvanično preuzeo mandat.\nAmbasadori zemalja članica Upravnog odbora Vijeća za sprovođenje mira (PIC) službeno su 27. maja imenovali Schmidta za novog visokog predstavnika u BiH. Ruska Federacija se nije složila sa tom odlukom.\nOHR ima ovlaštenja za “konačnu interpretaciju” Sporazuma o civilnom sprovođenju mirovnog rješenja.


Nikola Selaković - Sputnjik Srbija\nGrađani Srbije koji su vakcinisani, moći će od sutra da uđu u Mađarsku bez PCR testa i obaveznog karantina, saopštio je ministar spoljnih poslova Nikola Selaković.\nSelaković: Poruke iz Prištine o Briselskom sporazumu drske i skandalozne\nMinistar spoljnih poslova Nikola Selaković ocenio je večeras da poruke predstavnika Prištine da će preispitati Briselski sporazum kako bi „resetovali“ dijalog sa Beogradom predstavljaju neviđenu političku drskost i zahtevaju hitnu i oštru reakciju svih koji žele trajnu stabilnost i mir na Zapadnom Balkanu.\nSelaković u Iranu: Susreti sa ministrima i predsednikom\nMinistar spoljnih poslova Srbije Nikola Selaković sastao se danas u Teheranu sa ministrom spoljnih poslova Irana Mohamedom Džavadom Zarifom.\nLavrov i Selaković razmenili poklone /foto/\nŠef ruske diplomatije Sergej Lavrov i ministar spoljnih poslova Srbije Nikola Selaković, koji boravi u dvodnevnoj poseti Rusiji, razmenili su poklone nakon sastanka u Moskvi.\nSelaković: Pritisci zbog Rusije na Srbiju uvek postoje\nSelaković u Moskvi sa Lavrovom /video/\nMinistar spoljnih poslova Srbije Nikola Selaković sastao se sa šefom ruske diplomatije Sergejom Lavrovom na kraju dvodnevne posete Rusiji.\nNikola Selaković obišao Hram Hrista Spasitelja u Moskvi\nMinistar spoljnih poslova Nikola Selaković obišao je danas, drugog dana posete Rusiji, katedralni saborni hram Hrista Spasitelja u Moskvi, sabornu crkvu Ruske pravoslavne crkve.\nŠef srpske diplomatije Nikola Selaković koji boravi u dvodnevnoj zvaničnoj poseti Rusiji sastaće se danas sa ruskim ministrom spoljnih poslova Sergejom Lavrovom.\nSelaković pozvao biznismene u Moskvi da ne zaborave Srbiju /foto/\nMinistar spoljnih poslova Srbije Nikola Selaković sastao se u ambasadi Srbije u Moskvi sa najuspešnijim srpskim privrednicima koji rade u Rusiji i pozvao ih da ne zaborave Srbiju, a takođe im se i zahvalio na podršci i pomoći u renoviranju tog diplomatskog predstavništva.\nBajdenov zahtev za priznanje poznata stvar, iznenađenje je što je u čestitki\nMinistar spoljnih poslova Srbije Nikola Selaković izjavio je danas da ga nije iznenadilo to što SAD traži međusobno priznanje Srbije i tzv. Kosova, ali ga je iznenadilo što takvu težnju predsednik SAD Džozef Bajden iznosi u čestitki povodom Dana državnosti Srbije.\nSelaković: Nadam se da će se Vučić ponovo kandidovati\nMinistar spoljnih poslova Srbije Nikola Selaković izjavio je da je prerano razgovarati o tome da li će se predsednik Aleksandar Vučić kandidovati za još jedan mandat, ali da se nada da će on zatražiti od građana da mu povere još jedan mandat.\nLažni Selaković prevario pola Srbije\nItalijanski novinar Tomazo Dibenedeti ponovo je prevario veliki broj medija u Srbiji, objavom da je preminuo bivši premijer SR Jugoslavije Milan Panić, ali i da ruski ministar spoljnih poslova Sergej Lavrov dolazi u posetu 16. novembra.\nKabinet Selakovića: Crnogorske vlasti izbegle preporuku Savetodavnog komiteta Saveta Evrope\nVlasti Crne Gore nisu postupile po preporuci Savetodavnog komiteta Saveta Evrope da, po usvajanju Zakona o verskim slobodama, nastave sa restitucijom, odnosno povraćajem crkvene imovine, navode iz Kabineta Nikole Selakovića, generalnog sekretara predsednika Srbije.\nĐuriću i Selakoviću zabranjena poseta Kosovu\nPriština je upravo zabranila Marku Đuriću i Nikoli Selakoviću posetu Kosovu u ponedeljak, saznaje Tanjug ekskluzivno.


Anegret Kramp-Karenbauer i Tibor Benke\nSamo prošle godine nemačke kompanije izvezle su vojnu opremu Mađarskoj u rekordnoj vrednosti od 1,8 milijardi evra, što Mađarsku čini jednim od najvažnijih tržišta za izvoz nemačkog oružja. Osim što se naoružava, mađarski premijer Viktor Orban možda kupuje i prećutnu saglasnost Nemačke sa antidemokratskim promene u Mađarskoj, piše nemački „Špigl“.\nNemačka ministarka, međutim, nije slutila da će muzička pratnja prilikom defilea nemačkih tenkova biti „Marš tenkova“, pesma jednog od najpopularnijih ekstremno desničarskih hardrok bendova u Mađarskoj koja veliča nasilje.\nPesme grupe „Karpatija“ veličaju autoritarno-antisemitski poredak mađarskog regenta Mikloša Hortija u periodu između dva rata i mađarske vojnike koji su se borili na strani Adolfa Hitlera u Sovjetskom Savezu. U tekstovima pesama grupa traži etnički čistu veliku Mađarsku, koja bi se prostirala od zapadne Ukrajine pa sve do hrvatskog dela Jadranskog mora.\n„Karpatija“ je nekada pripadala taboru ekstremno desničarskog „Jobika“, ali nakon ublažavanja stava partije, zbližila se sa Orbanovim „Fidesom“. Pevač Janoš Petraš u Rumuniji je 2018. osuđen na novčanu kaznu zbog nacionalističkog huškanja i zabranjeno mu je da tamo nastupa, a u Mađarskoj je još 2013. dobio državno priznanje.\nPesmu „Marš tenkova“ napisao je na poziv 11. Tenkovskog bataljona u Tati, na severu Mađarske, koja je nedavno dobila prve tenkove „Leopard 2“. Pesma govori o odbrani „svete domovine ognjem i oružjem“, a u refrenu se kaže:\n„Tenkovska brigada na lančanim petama/ni u paklenoj vatri neće stati/ kretaće se kroz krv i blato, odlučno i hrabro/spremna na sve, čekajući zapovest“.\n„Karpatija“ je prošlog vikenda objavila pesmu na svom Fejsbuk profilu, zajedno s fotografijama članova ispred tenkova u Tati. „Mađar nemzet“, list lojalan vladi, izveštavao je opširno o tome.\nPesma je u skladu sa sve većom militarizacijom Mađarske, koja prožima sve više oblasti javnog života, piše „Špigl“.\nOrban od 2016. sprovodi istaknuti program modernizacije i proširenja vojske, osim toga, ministarstvo odbrane iz godine u godine dobija rekordni budžet, ove godine je uvećan za 26 odsto, uprkos pandemiji korona virusa.\nU planu je povećanje broja profesionalnih vojnika sa 30.000 na 40.000, kao i trajno regrutovanje 20.000 rezervista. Sve je više škola koje su uvrstile do sada fakultativan predmet „Patriotska odbrana domovine“, a oko 80.000 dobrovoljaca organizovanih u jedinice pomažu policiji, a na granicama tragaju za ilegalnim imigrantima.\nOd početka pandemije prisustvo policije i naoružanih vojnika na javnim mestima značajno je povećano, a Orban često koristi vojnu retoriku, piše "Špigl".\nMađarsko ministarstvo odbrane pozitivno ocenjuje „Marš tenkova“.\n- To je pesma o ljubavi prema domovini i poštovanju vojnika – navode u odgovoru na pitanje lista „Špigl“.\n- Drago nam je što je stvoreno uemtničko delo koje populariše vojnu službu i vojnički poziv.“


RTS :: Devet mađarskih kompanija uložiće u Srbiji 75 miliona evra\nEkonomija Devet mađarskih kompanija uložiće u Srbiji 75 miliona evra\nčetvrtak, 29. okt 2020, 17:26 -> 20:57\nMinistar finansija Siniša Mali sastao se danas sa ministrom spoljnih poslova Mađarske Peterom Sijartom koji je rekao da je Mađarska sa 25 miliona evra podržala devet domaćih kompanija, kako bi one investirale u Srbiji.\nSijarto je istakao da će vrednost ukupnih investicija biti tri puta veća, odnosno između 75 i 80 miliona evra.\nKako je saopštilo Ministarstvo, te kompanije će investirati u logističke centre, farmaceutsku industriju, preradu voća i u metaloprerađivačku industriju, i to uglavnom u centralnu i južnu Srbiju.\nMali je istakao da je dolazak devet mađarskih kompanija u Srbiju sjajna vest za našu zemlju i dobar signal Vlade Mađarske, pogotovo u uslovima pandemije.\nRekonstrukcija Narodnog pozorišta u Subotici\nSagovornici su razgovarali i o saradnji Srbije i Mađarske na velikim infrastrukturnim projektima, posebno na modernizaciji pruge između Subotice i Segedina, koja je ključna za stanovništvo tog dela dve zemlje.\nKako je dogovoreno, u najkraćem roku će se preuzeti sve neophodne aktivnosti kako bi izgradnja počela što pre, kako bi sve bilo završeno do sredine 2022. godine.\nTema sastanka je bila i završetak rekonstrukcije Narodnog pozorišta u Subotici, za koje će, prema rečima ministra Malog, Vlada Srbije izdvojiti 300 miliona dinara, koliko će u njega uložiti i Pokrajinska vlada.\nSagovornici su se saglasili da je taj projekat od izuzetnog značaja za oba naroda i obe države.\nMali je naglasio da je važno da u vremenima krize možete da se oslonite na prijatelje, kao što je Mađarska, i zahvalio na ogromnoj podršci koju je ta zemlja na ovaj način pružila Srbiji.\nSagovornici su se saglasili da su obe zemlje obimnim i sveobuhvanim paketom ekonomskih mera odgovorili na krizu izazvanu pandemijom koronavirusa, te da su na taj način spasile svoje privrede.\nKako je istakao ministar Mali, o tome svedoče i međunarodne finansijske institucije, koje su pohvalile način na koji se Srbija bori sa pandemijom, ali i makroekonomski rezultati.\nMali je istakao da je javni dug Srbije pod kontrolom i na nivou od 57 odsto BDP-a, da je projekcija Ministarstva finansija da će privredni rast na kraju godine biti minus jedan odsto, ali da on veruje da može da bude i na istom nivou od prethodne godine.\nMinistar Sijarto je potvrdio da će Srbija, ukoliko privredni rast bude na nivou od prošle godine, biti šampion u Evropi.\nMali i Sijarto su zaključili da će ulaganje mađarskih investitora i novi infrastrukturni projekti još dublje povezati dva naroda i dve zemlje, i učvrstiti dobre odnose koje su započeli predsednik Srbije Aleksandar Vučić i premijer Mađarske Viktor Orban.


Demonstrant na ulici ispred snaga bezbednosti na opozicionim demonstracijama u Minsku, 9. avgust 2020.\nNajmanje jedna osoba je poginula, desetine su povređene, a više od stotinu demonstranata je uhapšeno u nedelju uveče i ponedeljak rano ujutru, 10. avgusta, tokom nereda na ulicama Minska i drugih gradova Belorusije, objavila je grupa za zaštitu ljudskih prava Vyasna (Proleće).\n"Ima najmanje 120 uhapšenih, ali to su početni podaci", kazao je Valentin Stefanovic Rojtersu.\nPrenos uživo beloruskog servisa RSE\nKandidatkinja opozicije Svetlana Tihanovskaja je, po zatvaranju birališta, izjavila da je „većina građana uz nju“ i da ne veruje zvaničnim rezultatima na osnovu izlaznih anketa.\nDemonstranti odnose povređenog učesnika protesta\nBeloruska servis Radija Slobodna Evropa javio je da su mnogi ljudi koji su došli na birališta nosili bele narukvice što signalizira podršku opoziciji. Korisnici društvenih medija takođe su objavili slike glasača koji su nosili bele narukvice u beloruskim ambasadama, uključujući Moskvu, Berlin i London.\nInače, prema izlaznim anketama koje su sprovedene na 21 beloruskom diplomatskom izbornom mestu, Tsikhanouskaia je prikupila 81,5 posto glasova u odnosu na oko 6 odsto za Lukašenka.\nPolicija je privela mnoge učesnike protesta u Minsku\nPredsednički izbori po mnogim procenama su bili i najteži za Lukašenka, autoritarnog lidera koji je na vlasti od 1994. godine.\nIzbore u Belorusiji već godinama zapadne vlade i posmatrači smatraju nepoštenim i neslobodnim.


Direktor toplane pred sudom - Ozonpress :: internet portal\nTag: Grejanje Obrad Stevanović Čačak\nOsnovni javni tužilac podneo je prijavu Privrednom sudu u Čačku protiv direktora JKP ’’Čačak’’ Obrada Stevanovića zbog toga što je emisija štetnih gasova iz toplane tokom grejne sezone bila iznad dozvoljenih vrednosti, saznaje ’’Blic’’.\nStevanoviću se stavlja na teret i nepostupanje po rešenju ekološkog inspektora i Nadzornog odbora preduzeća.\nTokom prethodne grejne sezone, prilikom vršenja zakonom obaveznih merenja, nivo zagađujućih materija na nekoliko kotlarnica u Čačku bio je znatno iznad propisanih graničnih vrednosti, zbog čega je reagovala Gradska ekološka inspekcija koja je toplani izdala osam rešenja ’’da se na svakom od 11 kotlova hitno preduzmu potrebne tehničko-tehnološke mere da se nivo zagađujućih materija u vazduhu svede na propisane vrednosti’’.\nKako Stevanović i pored upozorenja inspekcije nije ništa preduzimao, reagovao je Nadzorni odbor JKP ’’Čačak’’.\n– Direktoru Stevanoviću naloženo je da hitno sprovede postupak javne nabavke kako bi se servisirali gorionici na kotlovima. Nakon toga je trebalo izvršiti novo merenje i ispitivanje emisije štetnih dimnih gasova i da se rezultati dostave ekološkoj inspekciji. On to nije učinio, ali se nadam da hoće do početka nove grejne sezone – rekao nam je jedan od članova Nadzornog odbora.\nUsled nepostupanja po rešenju i pored više upozorenja, ekološka inspekcija predala je predmet javnom tužiocu, koji je protiv Obrada Stevanovića Privrednom sudu u Čačku podneo optužni predlog za privredni prestup.\nZa privredni prestup koji se Stevanoviću stavlja na teret predviđena je novčana kazna od 1,5 do 3 miliona dinara, zabrana pravnom licu da obavlja privredne delatnosti u trajanju od pet do deset godina, kao i kazna za odgovorno lice od 100.000 do 200.000 dinara.\nDirektor čačanske toplane Obrad Stevanović dugovao je za grejanje preduzeću na čijem je čelu 99.000 dinara, a dugovanja je izmirio tek nedavno, nakon pisanja ’’Blica’’. On je u rekordnom roku isplatio 648.000 dinara sudskih troškova dvema advokaticama koje su zastupale stranku koja je dobila spor protiv toplane, od kojih je jedna bila i Stevanovićeva supruga. Istovremeno, Stevanović i dalje odbija da plati sudske troškove od 61.000 dinara sa pripadajućom kamatom u postupku koji je vodio i izgubio protiv svog preduzeća dok nije bio na mestu direktora. Izvršni sudija u februaru prošle godine naredio sprovođenje presude ’’plenidbom imovine, popisom ili prodajom pokretnih stvari u domaćinstvu’’.


Tepić pozvala gradjane da pomognu da se zaustavi rasparčavanje EPS-a\nBeta 18. decembra 2020. 08:20\nPotpredsednica Stranke slobode i pravde Marinika Tepić izjavila je danas da se „rasparčavanje Elektroprivrede Srbije (EPS) mora zaustaviti“, jer deo EPS-a koji se bavi proizvodnjom električne energije još nije reformisan i spreman za tržišnu utakmicu.\nOna je u pisanoj izjavi navela da je ideja Srpske napredne stranke da izdvoji iz EPS-a najsigurniji izvor prihoda, iz distribucije električne energije, a da se Kolubara, Kostolac, TENT, Djerdap i drugo, odnosno deo EPS-a koji još nije reformisan i spreman za tržišnu utakmicu, ostavi „ogoljen na milost i nemilost tržištu“.\n„I ne samo zaposleni EPS-u, već svi zaposleni širom Srbije u firmama koje rade za EPS u rudarskom i termoenergetskom sektoru. Ovde govorimo o 30.000 do 50.000 zaposlenih u Srbiji koji će biti direktno ugroženi ovom takozvanom ‘reorganizacijom’ ministarke Zorane Mihajlović“, navela je Tepić.\nOna je rekla da je „EPS hranio, grejao i osvetljavao Srbiju kada je Srbiji bilo najteže, ali se EPS danas našao u smrtnom zagrljaju troje ljudi koji u EPS-u vide samo mogućnost zarade za partiju i bratiju, a to su: Zorana Mihajlović, nelegalni generalni direktor Milorad Grčić, i njihov šef Aleksandar Vučić“.\nPrema rečima Tepić, „EPS koji još nije reformisan, neće preživeti ovo katastrofalno rasparčavanje i verovatno će završiti u rukama stranih investitora, kao što su završili i nekadašnji giganti srpske industrije: Železara Smederevo, RTB Bor, PKB, Petrohemija, JAT i mnoge druge firme“.


Selaković: Nemačka jedan od naših najznačajnijih političkih i ekonomskih partnera | Ministarstvo spoljnih poslova\nSelaković: Nemačka jedan od naših najznačajnijih političkih i ekonomskih partnera\nMinistar spoljnih poslova Republike Srbije Nikola Selaković sastao se sa državnim sekretarom Ministarstva inostranih poslova Savezne Republike Nemačke Migelom Bergerom sa kojim je razgovarao o političkoj i ekonomskoj saradnji dve zemlje, evropskim integracijama i saradnji u regionu zapadnog Balkana.\nMinistar Selaković je bilateralne odnose ocenio kao veoma dobre, istakavši da njima, u velikoj meri, doprinose i lični i prijateljski odnosi predsednika Vučića i kancelarke Merkel. Takođe, posebno je izrazio zadovoljstvo što uskoro očekujemo posetu kancelarke Merkel Srbiji, te da smo, prema njegovim rečima, u tom smislu koncentrisani na pripremu zaključivanja više međudržavnih sporazuma, naročito u oblasti kulture, obrazovanja i nauke.\nGovoreći o ekonomskoj saradnji, Selaković je rekao da je Nemačka jedan od naših najznačajnijih ekonomskih partnera. U tom kontekstu, ministar je ukazao na značaj saradnje sa Nemačkom u oblasti dualnog obrazovanja, takođe istakavši da je jedan od važnih interesa Srbije povećanje investicija u infrastrukturne projekte.\nŠef srpske diplomatije podvukao je da je članstvo u EU strateški cilj Srbije i zahvalio Nemačkoj, kao jednom od naših najznačajnih političkih partnera, na podršci koju pruža politici proširenja i unapređenje političkog dijaloga Srbije i regiona sa EU.\nRazgovarajući o regionalnim inicijativama, Selaković se osvrnuo na značaj „Berlinskog procesa“ napomenuvši da je taj forum u značajnoj meri doprineo ubrzanju određenih procesa i stvaranju neophodnih uslova za bliže povezivanje u našem regionu.\nMinistar Selaković uputio je izraze saučešća Nemačkoj zbog žrtava u neverovatnim poplavama koje su nedavno pogodile tu zemlju, ponovivši da je Srbija spremna da pruži pomoć u otklanjanju njenih posledica.


Rukometaši PIK Prigrevice uspešni i u ovom kolu - www.025.rs\nwww.025.rs / APATIN / SPORT / Rukometaši PIK Prigrevice uspešni i u ovom kolu\nRukometaši PIK Prigrevice uspešni i u ovom kolu\nČeta kapitena Nikole Čovića, uspešno je okončala još jedno gostovanje i u petom kolu Druge lige Sever slavila u Futogu protiv domećeg Metalca sa 35:28. Iskreno govoreći, ovome se malo ko nadao, jer je domaća ekipa sačinjena od najtalentovanijih rukometaša Pokrajine, koji su faktički druga ekipa novosadske Vojvodine, ali to kao da nije mnogo uznemirilo i uplašilo Prigrevčane, koji su prikazali još jednu sjajnu igru i zasluženo doneli bodove u svoje selo.\nU prvih pola sata, bila je ravnopravna borba i igralo se gol za gol, a onda su u nastavku Prigrevčani zaigrali mnogo agilnije i organizovanije, pa je plod takvog kolektivnog zalaganje pobeda od sedam golova razlike. Svakako da pohvale idu na račun svih izabranika trenera Milke Nikšić, ali mora se istaći da je Slobodan Kozlovački bio nerešiva enigma za odbranu domaćina i uspeo je da postigne čak 10 golova.\nPrigrevčani vode na tabeli sa maksimalnim učinkom od 10 bodova iz pet kola, a u sledećem, dočekuju ekipu Radničkog iz Jaše Tomića i za očekivati je da ostvare još jednu pobedu.\nTags: Pik Prigrevica, Rukomet\nU Apatinu održan biciklistički festival sa preko 70 učesnika


Održan žreb za finalni turnir Kupa Radivoja Koraća 2012 - Sportske vesti - Savremenisport.com\nNaslovna :: Sportske vesti ::\tOdržan žreb za finalni turnir Kupa Radivoja Koraća 2012\nŽreb za deseti po redu, finalni turnir Kupa Radovoja Koraća, koji će održati u periodu od 16. do 19. februara 2012. godine u Nišu, održan je u Kući košarke.\nŽrebom, koji ju sproveo Boško Adžić kao tehnički koordinator, a uz pomoć juniorskih reprezentativaca Aleksandra Cvetkovića, Nenada Miljenkovića, Nikole Milutinova i Strahinje Stojačića, odlučeno je da se 16. februara 2012. godine sastanu; Partizan mts - Mega Vizura (18:00) i Radnički Kragujevac - Vojvodina Srbijagas (20:30), a 17. februara 2012. godine Crvena zvezda Beograd - BKK Radnički (18:00) i Hemofarm Štada - Radnički FMP (20:30).\nPobednici prvog, odnosno drugog dana finalnog turnira Kupa Radivoja Koraća, sastaće se 18. februara 2012. godine u polufinalu, dok je finalna utakmica zakazana dan kasnije u 20:30 časova.\n- "Imaćemo priliku da vidimo zanimljive utakmice, prvi put ove sezone duele naših najboljih ekipa iz ABA i Agroživ Košarkaške lige Srbije. Želim svim ekipama puno uspeha i neka naravno pobedi najbolji. Što se tiče organizacije, očekujem da sve protekne na visokom nivou i da se svi koji dođu u dvoranu "Čair" osećaju prijatno i uživaju u spektaklu" - istakao je Dejan Tomašević, potpredsednik KSS, zadužen za takmičenje.\n- "Ovo je šesti put da se finalni turnir Kupa Radivoja Koraća održava u Nišu. Potrudićemo se da kao i uvek budemo dobri domaćini. Za razliku od prethodnih godina, hala "Čair" je renovirana i pružiće još bolje uslove svim ekipama, novinarima i navijačima" - istakao je Zoran Živković, predsednik Organizacionog odbora finalnog turnira Kupa Radivoja Koraća u Nišu.\nDatum: 27.01.2012. Autor: N/A N/A\n+ Održano paraglajding takmičenje Si�...\n+ Dva takmičenja u vazduhoplovstvu ovo...\n+ Bronza za mlade orlove na Balkanijadi\n+ Marko Šamanović Kralj Kragujevca\n+ Održan Međunarodni turnir za košar...\n+ Red Bull Paper Wings finale 2012\n+ Serbia Open na dlanu i velikom ekranu\n+ SSRIB na Dečijem sajmu 2012\n+ Neizvesna borba za titulu u Ice Cross...


STABILNA EPIDEMIOLOŠKA SITUACIJA | SRNA\nPODGORICA, 10. AVGUSTA /SRNA/ - Direktor Instituta za javno zdravlje Crne Gore Boban Mugoša izjavio je da je unazad deset dana epidemiološka situacija stabilna i da će u toku ove sedmice, sa Ministarstvom prosvjete, usaglasiti prijedlog mjera u vezi sa početkom školske godine.\n"U samoizolaciji se nalazi 936 osoba koje su došle sa graničnih prelaza i imamo 1.354 rješenja za kontakte aktivnih slučajeva", rekao je Mugoša.\nOdgovarajući na pitanje kada se može očekivati popuštanje mjera koje se odnose na vjerske obrede, s obzirom na to da je Nacionalno koordinaciono tijelo za zarazne bolesti dozvolilo organizovanje političkih skupova do 100 osoba, Mugoša je naveo da, kada je riječ o političkim skupovima, jasno je definisano prisustvo na određenoj distanci.\n"Vjerski skupovi i saučešća su zabranjeni zbog ponašanja u tim situacijama. Osobe se na saučešćima blisko pozdravljju i dovode u opasnost drugu osobu", rekao je Mugoša.\nNa pitanje kakva se epidemiološka slika očekuje 30. avgusta, na dan izbora, Mugoša je odgovorio da to ne može predvidjeti i da to zavisi od ponašanja građana, ali i dolazaka iz inostranstva.\nDirektor Instituta za bolesti djece Kliničkog centra Saša Radović rekao je da je u Crnoj Gori hospitalizovano 158 osoba pozitivnih na virsu korona, od kojih dvoje djece od osam i 16 godina, koji nisu vitalno ugroženi.


Kićenje aerodroma – 7 miliona?! – Gerila\nGerila > Društvo > Kićenje aerodroma – 7 miliona?!\nobjavljeno na Dec. 04, 2017 u 3:01 pm\nAerodrom „Nikola Tesla“ ove je godine budžet za praznično kićenje povećao čak deset puta u odnosu na lane i pridružio se spisku „državnih mušterija“ koje novogodišnju rasvetu kupuju od firme „Keep light“ (Kip lajt), saznaje Pištaljka. Sedam miliona dinara koliko je aerodrom potrošio na novogodišnje lampice skoro je dvostruko više novca nego što su Subotica, Novi Pazar i Čajetina sa Zlatiborom zajedno izdvojili za ovu svrhu.\nI dok se ovi gradovi ukrašavaju svetlećim elementima kupljenim od lokalnih firmi u iznosima od 600.000 do 1,5 miliona dinara dotle su, kako tvrde iz aerodroma, njihove „stručne službe“ odlučile da su im potrebne trodimenzionalne figure jelena, trodimenzionalne kupaste jelke, dve svetleće 3D vaze i više desetina ledenih zavesa, svetlećih lepeza i svetlećih korneta sa cvetom. Za njihovu kupovinu aerodrom je raspisao tender i od ponuđača zahtevao da dostave dokaz da su od 2014. godine do 2016. godine već isporučili dekorativnu rasvetu vrednosti 40 miliona dinara, bez PDV-a. Za toliki novac nijedan grad u zemlji u poslednje tri godine nije pazario svetleće ukrase, osim Beograda. U Beogradu je sve tri godine posao dobio „Kip lajt“.\nIz Aerodroma nisu objasnili zbog čega su nametnuli ovakav diskriminišući uslov. „U skladu sa članom 76 Zakona o javnim nabavkama, naručilac u konkursnoj dokumentaciji određuje dodatne uslove za učešće u postupku javne nabavke u pogledu finansijskog, poslovnog, tehničkog i kadrovskog kapaciteta uvek kada je to potrebno imajući u vidu predmet javne nabavke“, piše u njihovom odgovoru.\nProšle godine, kada nije nabavljao ukrase od „Kip lajta“, aerodrom nije bio toliko isključiv i od učesnika na tenderu za novogodišnju rasvetu tražio je da dokažu da su vršili isporuku te robe u iznosu od samo 750.000 dinara u prethodne dve godine. Doduše, tad je i mnogo manje novca izdvojeno za spoljašnju dekoraciju, pa je firma „Stars ltd“, pobednik među tri ponuđača javne nabavke, dobila posao vredan oko 650.000 dinara.\nPištaljka je već pisala da je JKP „Javno osvetljenje“ ove i prošle godine raspisivalo tendere tako da je na njima mogla da učestvuje samo firma „Kip lajt“, koja je oba puta i dobila posao. Naime, na tenderima su tražene svetiljke identične onima koje prodaje beogradska firma kao ekskluzivni distributer grčke firme „Fotodiastasi“. Ove godine svetiljke su platili 170 miliona dinara, ali to za Beograd izgleda da nije dovoljno. Naime, Sekretarijat za poslove odbrane, vanrednih situacija, komunikacije i koordinaciju odnosa sa građanima Grada Beograda je u novembru raspisao još dve javne nabavke za novogodišnju rasvetu – za kupovinu lančanica i novogodišnje ukrasne veštačke svetleće dekorativne jelke za otvoreni prostor visine 18 metara.\nPištaljka je dobila informaciju od uzbunjivača da je oprema koju je beogradski aerodrom ove godine kupio, bila postavljena i prošle godine i da je tad uprava tvrdila da su svetiljke poklon od Grada Beograda. Ovu informaciju negirali su i grad i aerodrom i Javno komunalno preduzeće „Javno osvetljenje“. Aerodrom je, međutim odbio da dostavi spisak elemenata rasvete koja je prošle godine bila postavljena, tvrdeći da javne nabavke organizuju na transparentan način, da nije „donirao, niti primio bilo kakvu donaciju novogodišnje rasvete“.\nAerodrom „Nikola Tesla“ nije jedini koji se ove godine opredelio za raskošno praznično osvetljenje. Po istom principu, na najunosnijem tenderu posle beogradskog, u Kruševcu od učesnika se takođe tražio dokaz da su isporučili u periodu 2014-2016. godine „predmetnu robu“ u iznosu od 43 miliona dinara bez PDV-a. „Kip lajt“ se i ovde naravno jedini javio i dobio posao vredan 18 miliona dinara sa PDV-om od Javnog komunalnog preduzeća „Kruševac“.\nSa druge strane, Novi Sad je ove godine platio 14,8 miliona dinara firmi „Sombor elektro“. Šef nabavke u ovoj firmi Slavica Ćulum za Pištaljku je u telefonskom razgovoru objasnila da u Novom Sadu nije bilo uslova kakve su propisali Aerodrom „Nikola Tesla“ i JKP „Kruševac“.\n„Nama je ovo prvi posao prodaje novogodišnjih lampica. Da je na tenderu bio uslov da smo već isporučivali takvu robu, ne bismo mogli da učestvujemo“, rekla je.\nNiš je ove godine odustao od nabavke lampica jer je „prestala potreba za traženom robom“. U obrazloženju odustanka od javne nabavke piše da se firma „DN&T investing group“ žalila na kriterijume konkursa i da se tako postupak odužio, čime je onemogućeno da rasveta bude okačena na vreme, i da bi ona najranije mogla da se nađe na ulicama sredinom januara. „Poslednji prihvatljiv rok za postavljanje novogodišnje dekoracije je početak decembra, da bi ista uopšte služila svrsi“, objasnili su iz JKP „Parking servisa“, zaduženog za rasvetu u Nišu.\nSubotičani su za kićenje 1,9 milion dinara sa PDV-om platili firmi „Rasveta d.o.o.“ iz Subotice, a Novopazarci 603.064 dinara konzorcijumu firmi „SZR GT Light“ i „Bilede lighting d.o.o.“. U Čajetini gde se nalazi i jedna od najposećenijih zimskih turističkih destinacija izdvojili su 1,7 miliona dinara za lampice i toliko su platili firmi „SZR GT Light“ iz Užica, koja je angažovana i u Novom Pazaru.\nDeda Mraz na irvasu plaćen dva miliona, a poklon čak 3,5, miliona dinara\nPištaljka je pitala JKP „Javno osvetljenje“ zbog čega pojedini elementi dekorativne rasvete u gradu ne svetle. „U pojedinim slučajevima dolazi do iskakanja limitatora ili osigurača na električnoj mreži Grada Beograda zbog čega i rasveta ne radi, a samim tim i figure ne svetle. Ovakve kvarove dežurne ekipe kontinuirano otklanjaju čim se one uoče. Ukoliko se kvar pojavi na samim figurama koje su u garantnom roku kvar otkalanja isporučilac robe“, navodi se u odgovoru uz napomenu da troškove otklanjanja kvara snosi firma „Keep light“, koja je isporučilac.\nOd JKP „Javno osvetljenje“ tražili smo da nam dostave i specifikaciju svih elemenata koje su kupili ove godine, ali spisak smo dobili bez cena. Iz narudžbenice rasvete koja je kupljena na prošlogodišnjem tenderu Pištaljka je saznala da je figura poklona koji je prošle godine bio postavljen u Knez Mihailovoj ulici, a ove godine ispred hotela „Moskva“ na Terazijama plaćen 3,5 miliona dinara. Deda Mraz na irvasu, koji se nalazi na kružnom toku na Novom Beogradu, plaćen je 2,1 milion dinara.\nTagovi7 milionaaerodromkeep lightkip lajtkorupcijanameštenonikola teslanovogodišnji ukrasitender


RTS :: "Mirna reakcija na poruke iz Srebrenice nije znak slabosti"\nPolitika "Mirna reakcija na poruke iz Srebrenice nije znak slabosti"\nutorak, 28. jun 2016, 11:29 -> 12:08\n"Mirna reakcija na poruke iz Srebrenice nije znak slabosti"\nPremijer Aleksandar Vučić kaže da njegova mirna reakcija na poruke iz Srebrenice nije znak slabosti, već znak promišljene politike. Ističe da su za napredak Srbije potrebni stabilnost i mir u regionu.\nAleksandar Vučić je, u razgovoru s novinarima, rekao da je juče nastojao da objasni i odanim prijateljima, prijateljima iz stranke, koji su smatrali da je trebalo oštrije da reaguje na poruke da je nepoželjan na komemoraciji u Srebrenici.\n"Pokušao sam da sa njima razgovaram, da im objasnim da nije naša slabost u tome što ne odgovaramo na tuđe ružne gestove, nekada i nepristojne, nekada i na primitivne napade iz pojedinih sredina u regionu, već je u tome naša snaga", rekao je premijer i istakao da je Srbiji potrebna stabilnost, kako bismo obezbedili veći rast i napredak.\nDodao je da niko ne može da ospori postignute rezultate u ekonomiji koji su, kako je ocenio, impresivni.\n"Impresivni su i sledeće godine, Srbija će imati najveći rast u Evropi. Ali, pitanje je da li mi to možemo ako nemamo stabilnost. Zato je ona nama važna, da budemo mirni, da ne dopustimo da budemo uvučeni ni u političke niti bilo koje druge konfrontacije", rekao je Vučić.\nPonovio je da ljudi treba da razumeju da to što je reagovao blago i mirno, nije dokaz naše slabosti, već snage i promišljenosti, kao i želje da se očuvaju mir i stabilnost.\nProtesti demokratsko lice Srbije, legitimitet - na izborima\nVučić je danas govorio i o protestima, ističući da oni predstavljaju demokratsko lice Srbije, ali da se legitimitet stiče i stvari rešavaju - na izborima.\nKad je reč o odnosima Srbije i SAD, potvrdio je da su oni dobri i stabilni i da se nada da će biti još bolji.\nUpitan o učešću predstavnika američke ambasade na protestima povodom Savamale, Vučić je rekao da to ne utiče na bilateralne odnose, da ima poverenje u američkog ambasadora, a da se u dobre namere prema Srbiji uverio i prilikom posete Vašingtonu.\nUlicom, kako je rekao, nije impresioniran, kao ni brojem učesnika protesta, ali je zadovoljan dok su protesti mirni, primetivši da u poslednje četiri godine nije bilo nikakvih incidenata u takvim prilikama, izuzev što je, kako je naveo, svojevremeno njegov brat pretučen tokom Prajda.\nVučić je rekao da ima ljudi koji ne mogu da razumeju da je on "mrtav hladan" po pitanju protesta.\n"Nekima se čini, polazeći od sebe, da će neko nervozno da reaguje, da se neko nečega plaši. Ne plašim se, to je demokratska legitimizacija Srbije", rekao je Vučić.\nDodao je da u Srbiji svako može da bira rutu po kojoj će da šeta, te da su i stranci dobrodošli da šetaju, "pište" i rade šta god požele. Međutim, istakao je da se stvari ne rešavaju na ulici, već na izborima, jer je to jedino mesto gde ljudi pokazuju svoju volju.\n"Tako će biti i u budućnosti", istakao je Vučić.\nReforma obrazovanja most između edukacije i ekonomije\nMandatar je izjavio da će obrazovanje biti važan deo njegovog ekspozea i budućeg programa vlade, a da suština reforme u toj oblasti mora da bude pravljenje mosta između edukacije i srpske ekonomije.\n"Ne interesuje me kakva vam je dipolma, već šta znate, interesuje me umete li da postavite rotor na helikopter, popravite vodokotlić, da napišete tužbu", rekao je Vučić novinarima, upitan o trenutnoj situaciji i o reformi obrazovanja.\nVučić je rekao da Srbija o modelu obrazovanja treba da uči od Švajcarske, Nemačke, Danske ili Austrije, a ne od nekih drugih zemalja, čije ekonomije se urušavaju.\n"Ako učimo od nekih drugih, ne bih voleo da prođemo kao oni", rekao je Vučić.\nDodao je da su mu neki zvaničnici sa zapada preneli da bi, da mogu da biraju, izabrali ekonomsku situaciju u Srbiji, a ne u nekim drugim zemljama u regionu, iako njihove ekonomije imaju bolje parametre.\n"I meni je, kao pesimisti, lakše danas da budem predsednik Vlade Srbije, a ne neke druge zemlje koja misli da je uspešnija od nas. Zato što se oni još sa problemima nisu suočili", kaže Vučić.\nSrbija, naveo je, ima dobru polaznu osnovu i uzletište i da zato treba da nastavi da se menja i da radi na sebi.\n"Treba da radimo, a ne da sebe urušavamo svakog dana, da izmišljamo i govorimo samo loše. Hajde uradi nešto, bilo šta dobro, pa onda dođi da soliš pamet nekome drugom", kaže Vučić.\nDodaje da decu od 14 i 15 godina moramo da učimo da rade.\n"Bio bih ponosan da moj sin radi, jer tu nema ništa loše, u pekari ili u knjižari, važno je da je pošten", rekao je Vučić.\nNaveo je i da još piše ekspoze, kojim trenutno nije zadovoljan, a da nije uspeo još da ga napiše jer ima mnogo obaveza. Rekao je i da intenzivno razmišlja o kadrovskim rešenjima.\n(utorak, 28. jun 2016, 21:03) - anonymous [neregistrovani]\nSvake godine ista prica .


Postignut dogovor o budžetu EU za 2014. | EurActiv Srbija\nObjavljeno : 12.11.2013.\t Tweet\nEvropske institucije postigle su dogovor o budžetu za 2014. koji je manji nego ovogodišnji, ali je i za pola milijarde evra veći nego što su to želele članice EU, opterećene ekonomskom krizom. Tokom višečasovnih pregovora postignut je i dogovor o dopunjavanju budžeta za 2013, što je tražio Evropski parlament da bi podržao budžet za narednu godinu. Dogovor o budžetu za 2014. ključan je korak za usvajanje narednog višegodišnjeg finansijskog okvira EU za 2014-2020.\n"Nakon 16 sati pregovora postigli smo dogovor o bužetu za 2014", saopštio je 12. novembra evropski komesar za budžet Januš Levandovski. On je izrazio zadovoljstvo jer će dogovor Evropskog parlamenta i Saveta omogućiti, u veremenu kada su preko potrebna, sredstva za podstrek evropskim preduzećima, naučnicima, gradovima, regionima i studentima.\nBudžet za 2014. manji je za 9,4% u odnosu na budžet za 2013, što ukazuje na finansijske probleme koji opterećuju Uniju.\nBudžet je za 0,9 milijardi evra manji od zahteva Evropskog parlamenta, ali je za 0,5 milijardi veći nego što su članice to želele. Parlament je tražio 136,4 milijardi evra u plaćanjima a članice su nudile 135 milijardi.\nNa kraju je postignut kompromis koji predviđa 142,6 milijardi evra u preuzetim obavezama i 135,5 milijardi u stvarnim plaćanjima, navodi se u saopštenju Evopske komisije.\nDogovor treba još da zvanično odobre Savet EU i Evropski parlament 19. i 20. novembra, saopštila je Litvanija, predsedavajuća EU.\nPostizanjem dogovora otvoren je i put da Parlament na plenarnoj sendici 19. novembra odobri višegodišnji finansijski okvir EU za 2014-2020.\nSpor oko budžeta između članica i parlamenta, koji je gotovo uobičajena stvar u EU, rešen je iako su protiv predlog budžeta bile Velika Britanija, Švedska, Holandija i Danska koje se zalažu za štedljiviji budžet, rekli su izvori upućeni u pregovore.\nZamenik litvanskog ministra finansija Algimantas Rimkunas je pozdravio dogovor i dodao da je njime obezbeđeno finansiranje ključnih sektora, poput rasta, zapošljavanja i humanitarne pomoći, uključujući više sredstava za pomoć sirijskim izbeglicama.\nNa zahtev Italije, nakon tragedije kod Lampeduze, dogovoreno je i da se povećaju sredstva za kontrolu migracija i agenciju za koordinaciju kontrole granice EU, Fronteks (Frontex), dodao je Rimkunas.\nOko dve trećine budžeta će, kao i ranijih godina, biti izdvojeno za poljoprivredne subvencije i projekte za razvoj siromašnijih regiona EU. Ukupno 63,9 milijardi evra će sledeće godine biti namenjeno budžetskoj stavki "pametan i inkluzivan rast" koja predviđa pre svega finansiranje saobraćajne infrastrukture i pomoć malim i srednjim preduzećima.\nDogovor institucija predviđa i rebalans ovogodišnjeg budžeta u koji su članice pristale da dodaju 11,6 milijardi evra. To je bio uslov koji je Evropski parlament postavio da bi usvojio budžet za 2014. Parlament je tražio da članice u ovogodišnji budžet uplate dodatna sredstva kako se troškovi ne bi preneli na narednu godinu.\nDogovorom je obezbeđeno i 400 miliona evra za pomoć oblastima u Nemačkoj, Austriji i Češkoj koje su ovog leta pogodile poplave, kao i za obnovu posle požara u Rumuniji. Ta sredstva će se obezbediti delom od neiskorišćenih ovogodišnjih fondova, ukupno 250 miliona evra, a ostatak će biti izdvojen iz budžeta za 2014.\nIzvor: AFP i Evropska komisija\n: EP usvojio politički dogovor o budžetu\n: Evropski parlament protiv predloga budžeta, traži izmene\n: Većini u Evropskom parlamentu budžet neprihvatljiv\n: Ne očekuje se smanjenje IPA fondova\n: EU prvi put steže kaiš\n: Težak put do narednog budžeta EU\n: Greške na nivou 3,9% ukupnog budžeta EU


Psiholog, psihoterapeut u edukaciji – napredni nivo edukacije iz REBT-a\nOsnovne studije psihologije sam završila na Filozofskom fakultetu Univerziteta u Beogradu, a od 2020. godine pohađam edukaciju iz racionalno emotivne bihejvioralne terapije. Tokom prakse u Hemijsko – prehrambenoj tehnološkoj školi sam stekla prvo iskustvo u psihološkom savetovanju, koje mi je učvrstilo želju da i ubuduće radim sa mladim ljudima.\nSvako od nas kroz sopstvena iskustva formira poseban i drugačiji skup uverenja o sebi, drugim ljudima i životu. Iako često nismo svesni toga, upravo ta uverenja imaju veliki uticaj na pojavu i održavanje naših osećanja i ponašanja u najrazličitijim situacijama. U skladu sa postavkama REBT-a, nastojim da svojim klijentima pružim podršku kako bismo otkrili koje su to misli i verovanja koja ih sputavaju i narušavaju im kvalitet života. Razgovorom u otvorenoj i prihvatajućoj atmosferi kao i primenom raznovrsnih tehnika, zajedno dolazimo do uvida i promene smoosujećujućih uverenja, a sa ciljem rešavanja emocionalnih i praktičnih problema. Dugoročna dobit za klijenta se odnosi i na razvoj veština i kapaciteta za samostalno prevazilaženje budućih poteškoća.


Izvor: N1/FoNet/Lokalne novine | Obrenovac, 12.02.2021.\n500.000 ljudi ispod linije apsolutnog siromaštva\nPrema podacima iz 2019. godine, stopa rizika od siromaštva u Srbiji iznosila je 23,2 odsto, a posebno su ugroženi jug Srbije, okolina Kuršumlije, Vranja i ruralna područja, izjavila je direktorka Fondacije "Ana i Vlade Divac" Ana Košel na onlajn diskusiji "Da li se u Srbiji gladuje?".\nKošel je navela da je Fondacija „Ana i Vlade Divac“, u cilju sprečavanja siromaštva, podržala 66 malih biznisa, i dodala da je od proglašenja vanrednog stanja zbog kovida-19 ta fondacija podelila 10.700 porodičnih paketa sa osnovnim namirnicama i 26.000 obroka za korisnika narodnih kuhinja.\n„Izašli iz začaranog kruga“\nPokrajinski sekretar za privredu Nenad Ivanišević rekao je da je Zakon o socijalnim kartama ušao u proceduru i da je to važno da bismo „izašli iz začaranog kruga“\nPrema statistici, rekao je, turizam je „u užasnom problemu“, posebno u velikim gradovima, „jer nema događanja, pa nema ni zarade“.\nOn je upozorio da se često o izostanku romske dece iz škola, kao i o maloletničkim brakovima, govori kao o „delu tradicije“ i naglasio da to nije deo tradicije.\nO srednjoškolskom obrazovanju, naveo je, „treba govoriti kao o obaveznom“, jer u 21. veku „treba govoriti o tome koliko je dece završilo najmanje srednju školu“.\nPredsednica Saveta roditelja udruženja Kreativno-eduktivni centar Slavica Živković rekla je da osobe sa invaliditetom spadaju u grupu onih sa najvećim rizikom od siromaštva, jer su im prihodi „disproporcionalno ispod granice siromaštva“.\nOna je navela da je preko 70 odsto porodica u kojima je neki član osoba sa invaliditetom ispod linije siromaštva i dodala da samo 13 odsto osoba sa invaliditetom „ima priliku da radi“.\nSiromaštvo osoba sa invaliditetom, rekla je, „višeslojno je, otežan im je pristup kapitalu, obrazovanju i donošenju odluka“.\nOna je navela da u Srbiji ima oko 800.000 osoba sa invaliditetom, a da su „u najvećem problemu“ osobe sa smetnjom u razvoju.\nOna je istakla da je veliki problem i gubitak posla roditelja dece sa smetnjama u razvoju, jer „poslodavci nemaju razumevanje za njih, i teško zadrže posao i ako ga dobiju, onda koriste socijalnu pomoć, pa se problem usložnjava, gubitak posla pojačava rizik od mentalnih problema, a takvi roditelji su još manje sposobni da se bave decom, i takve porodice idu samo dublje u rizik od siromaštva“.\nŽivković je rekla da osobe sa invaliditetom teško nalaze posao i pored mera države, a osnovni problem su „izražene predrasude, poslodavcu je jednostavnije da ima kadar iz redovne popoulacije“.\nOna je navela da Nacionalna služba za zapošljavanje ima sjajne programe za zapošljavanje osoba sa invaliditetom, „ali su oni nedovoljno iskorišćeni“.\nAktivista humanitarne organizacije „Adra“ Igor Mitrović izjavio je da je obrazovanje „najdokazanija mera kojom se prekida siromaštvo“ i naveo da samo u Beogradu ima „najmanje 5.000 beskućnika, što je ogroman broj“.\nOn je rekao da pokretni humanitarni servis „DrumoDom“ koji deluje u okviru „Adre“ nudi higijenske usluge beskućnicima i vraća im dostojanstvo, a podrazumeva šišanje, tuširanje i zdravstvenu prevenciju.\nMitrović je naglasio da je beskućnicima pristup zdravstvenim uslugama tokom pandemije dodatno otežan, jer su oni i inače „isključeni iz sistema koji nije adaptiran da priđe osobama koje su na ulici i koje su se odvikle od korišćenja zdravstvenih usluga“.\nMitrović je rekao da nije precizno definisan pojam beskućnika i da ih ima više nego što se misli, jer su u pitanju ne samo osobe koje žive na otvorenom ili su zauzele napuštene prostore, već i oni koji napuštaju ustanove iz sistema socijalne zaštite ili zatvore, koji su „de fakto beskućnici ili su na ivici da budu beskućnici“.\nMitrović je upozorio da je glavni problem sledeći talas siromaštva koji će se dogoditi ako deca iz romske nacionalne zajednice „ispadnu iz sistema školovanja jer je obrazovanje onlajn“.\nRomska deca su „u problemu jer im jezik školovanja nije maternji jezik“, naveo je Mitrović i dodao da podrška njihovom obrazovanju izostaje čak i kad su njihove porodice zainteresovane, jer takve porodice nemaju tehničkih mogućnosti za školovanje, „kao što je inetrnet“.\nOn je rekao da bi osim uređaja i tutorska podrška obrazovanju romske dece „možda rešila problem“ i pozvao građane da budu volonteri-tutori u onlajn nastavi i pomognu romskoj deci da rešavaju domaće zadatke kako ona ne bi odustala od škole.


Кнежевић: За модернизацију мале привреде још пола милијарде динара – бесповратно\t| Arhiva internet prezentacije Ministarstva privrede do 31. avgusta 2021. godine\nKnežević: Za modernizaciju male privrede još pola milijarde dinara – bespovratno\nMinistarstvo privrede raspisalo je danas, već petu godinu zaredom, javni poziv za program podrške maloj privredi – sufinansiranje kupovine novih mašina i proizvodne opreme, za koji privrednici, sada već tradicionalno, pokazuju najveće interesovanje. Ove godine je u te svrhe Ministarstvo privrede obezbedilo više od pola milijarde, odnosno tačno 556 miliona dinara bespovratnog novca.\nUvažavajući potrebe privrede, ove godine je dupliran maksimalan iznos granta koji jedna firma može da dobije za kupovinu opreme. U 2018. godini je, po preduzeću, gornji limit za bespovratna sredstva povećan sa 2,5 miliona na pet miliona dinara. Takođe, kako bi preduzetnici nastavili sa modernizacijom opreme za proizvodnju, omogućeno im je da konkurišu za ovaj program bez obzira da li su već bili korisnici državnih sredstava po nekom drugom osnovu ili programu u prethodnom periodu.\nTakođe, partnerske finansijske kuće ne traže druga sredstva obezbeđenja, već će to biti samo zaloga na kupljenoj opremi.\nProgramom za nabavku opreme predviđeno je sufinansiranje samo proizvodne opreme i alata, što će doprineti razvoju proizvodnih firmi u Srbiji.\nU programu za nabavku opreme, bespovratna sredstva čine 25 odsto ukupne vrednosti opreme, učešće samog preduzetnika je pet odsto, a povoljan kredit partnerskih finansijskih kuća čini još 70 odsto.\nMinistarstvo privrede sistematski podstiče tehnološki razvoj mikro, malih preduzeća i preduzetnika, jer se u dosadašnjoj praksi pokazalo da je to odličan način da se ojača njihova konkurentnost i doprinese modernizaciji proizvodnih procesa u Srbiji. Kompanija koja, umesto dotrajalih, ima moderne mašine koje prate napredak tehnologija, ujedno ima i prvi preduslov da finalni proizvod podigne na nivo koji zadovoljava evropsko i druga razvijena tržišta.\nOvim programom je u 2017. za kratko vreme obrađeno 425 zahteva privrednika, odobreno ih je 396, koji u naredne dve godine, zahvaljujući nabavci nove opreme, planiraju da zaposle 1.630 novih radnika. Ove godine, Ministarstvo će program sprovoditi u saradnji sa pet banaka i jednom lizing kućom: Bankom Poštanska štedionica, Kredit agrikol, Halkbankom, Eurobankom, Prokredit bankom i Rajfajzen lizingom.\nDosadašnje iskustvo Ministarstva privrede je pokazalo da su za takvu podršku najviše zainteresovana preduzeća koja se bave proizvodnjom prehrambenih proizvoda, metalnih konstrukcija, tekstila i garderobe, zatim, preradom drveta, gume i plastike, štampanjem, proizvodnjom nameštaja, kao i predmeta od papira i kartona, građevinskih proizvoda.\nPodrška malim i srednjim preduzećima i preduzetnicima ostaće i dalje u vrhu prioriteta, a Ministarstvo privrede poziva sve proizvodne kompanije da se prijave za ovaj program, obnove mašine i alate i doprinesu boljem poslovanju i većoj konkurentnosti srpske privrede.\nJavni poziv za dodelu bespovratnih sredstava u okviru programa podrške malim preduzećima za nabavku opreme i neophodnu dokumentaciju možete pronaći na ovom linku.\nPočetna»Vesti»Knežević: Za modernizaciju male privrede još pola milijarde dinara – bespovratno


Vakcina će biti obavezna: Drastična mera u Brazilu izazvala sukobe - 17.10.2020, Sputnik Srbija\nGuverner države Sao Paulo rekao je da će vakcinacija protiv kovida 19 biti obavezna za sve njene stanovnike. Izjava je brzo dovela do sukoba sa predsednikom... 17.10.2020, Sputnik Srbija\nvesti, svet, brazil\n© REUTERS / PILAR OLIVARESTestiranje na virus korona u Brazilu\nGuverner države Sao Paulo rekao je da će vakcinacija protiv kovida 19 biti obavezna za sve njene stanovnike. Izjava je brzo dovela do sukoba sa predsednikom zemlje.\nŠef najmnogoljudnije države u Brazilu Žoao Dorija rekao je novinarima da će imunizacija započeti nakon što vakcinu odobri Nacionalna agencija za kontrolu zdravlja, prenosi RT.\n„U Sao Paulu će to biti obavezno za sve sem za one koji imaju medicinsku potvrdu da ne mogu da prime vakcinu“, rekao je Dorija, objašnjavajući da će država usvojiti potrebne propise za tu meru.\nLokalni mediji izvestili su da se vlada Sao Paula nada da će regulatorno telo odobriti kinesku vakcinu „Koronavak“ na vreme kako bi vakcinacija medicinskog osoblja počela u decembru. Očekuje se da će testiranje biti završena ovog vikenda, a rezultati spremni u ponedeljak.\nOčigledno reagujući na komentare Dorije, predsednik Žair Bolsonaro napisao je na društvenim mrežama da će Ministarstvo zdravlja obezbediti vakcinaciju „a da to ne bude obavezno“. Citirao je dva zakona u kojima se kaže da je posao savezne vlade da utvrdi da li će sprovesti obaveznu vakcinaciju.\nBolsonaro, koji se oporavio od korone u julu, prethodno je izjavio da „niko nikoga ne može primorati da dobije vakcinu“. Kritičari ga optužuju da je umanjio obim pandemije, dok je Dorika optužio predsednika da „politizuje“ vakcinu.\nPrema Univerzitetu „Džons Hopkins“, Brazil je imao više od 5,2 miliona infekcija kovidom 19 od početka epidemije. Preko 153.200 ljudi umrlo je u Brazilu, što je druga najveća broj smrtnih ishoda usled virusa korona, posle SAD.


► Čadež: Na posao se vratilo oko 80.000 ljudi, potpuna normalizacija proizvodnje\nPredsednik Privredne komore Srbije (PKS) Marko Čadež izjavio je danas da se, nakon normalizacije rada kompanija, koje su u prethodnom periodu ili potpuno obustavile proizvodnju ili je značajno smanjile zbog pandemije koronavirusa, na posao vratilo oko 80.000 ljudi.\n"Trenutno se oko 80.000 ljudi vratilo na posao, ali očekujem da u ponedeljak, sa uspostavljanjem gradskog i međugradskog prevoza, stanje bude normaloizovano", kazao je on za RTS.\nOn je istakao i da 400 velikih fabrika tokom vanrednog stanja nije prekidalo proizvodnju.\nČadež smatra i da poslodavci u Srbiji mogu da ispune sve mere prevencije, odnosno zaštite radnika, koje podrazumevaju maske, rukavice i distanciranje.\nGovoreći o funkcionisanju privrede za vreme vanrednog stanja i restriktivnih mera zbog pandemije korona virusa, on je naveo da je Srbija jedna od retkih zemalja koja je imala "pristojan izvoz za ova dva meseca", iako će on u aprilu biti manji za oko 20 odsto.\n"Naše firme su zadržale svoja tržišta u inistranstvu", kazao je Čadež.\nPotvrdio je i da će privredi Srbije trebati oko godinu dana de se oporavi.\n"Ali to je, ukoliko se pogledaju druge države, minimalan period, jer će pojedinim zemljama trebati pet do deset godina, zato što nisu uspele da očuvaju kičmu ekonomije, odnosno mala i srednja preduzeća", rekao je predsednik PKS.\nDodao je da se domaća privreda pokazala mnogo fleksibilnija nego što se mislilo i da se još prošle sedmice dve trećine preduzetnika vratilo na posao.


Delegacija Grada Sarajeva je, u ulici Bosanska kod broja 4, u “C” fazi naselja Alipašino polje, u Općini Novi Grad, polaganjem cvijeća i odavanjem počasti, obilježila godišnjicu ubistva šestero djece. Gradski vijećnici Alija Hodžić, Jasmin Smječanin, Boris Riderle i Hasan Hodžić odali su počast i položili cvijeće na mjesto stradanja – izvještavaju iz Gradskog vijeća Grada Sarajeva.\nNa tom mjestu je, prije 23 godine, od eksplozivnog dejstva tri minobacačke granate ispaljene sa agresorskih položaja, ubijeno šestero djece, a šestero ih je ranjeno, dok su se sankali. Tog kobnog dana ubijeni su Indira Brković (1982), Jasmina Brković (1989), Mirza Dedović (1986), Danijel Jurenić (1983), Nermin Rizvanović (1981) i Admir Subašić (1986).\nPored delegacije Grada Sarajeva obilježavanju godišnjice prisustvovali su, između ostalih, porodice ubijenih, predstavnici Kantona Sarajevo, Općine Novi Grad, Općinskog odbora SDA Novi Grad, Udruženja roditelja ubijene djece opkoljenog Sarajeva 1992.-1995, Osnovne škole ,,Meša Selimović”, te AntiDayton pokreta.\nPrevious Sjećanje na komandanta Mustafu Hajrulahovića, Talijana: Bio je najsretniji kad je u Bosni prestao rat\nNext Srednjovjekovna bosanska mjesta: KONAVLI


Diplomirani inžinjer tehnologije Srboljub Đurić Domu zdravlja Blace donirao dezinfekciona sredstva - Blace Info Press\nDiplomirani inžinjer tehnologije Srboljub Đurić Domu zdravlja Blace donirao dezinfekciona sredstva\nOvoga puta, ovaj,ugledni privrednik čačanskog kraja i vlasnik firme Vodoinžinjering sa sedištem u gradu na Moravi, donirao dezinfekciona sredstva Domu zdravlja Blace.Kako nam je rekao, 60 litara dezinfekcionih sredstava na bazi jona srebra.\nKao društveno odgovorna ličnost, on je uzeo aktivno učešće u borbi protiv korona virusa pa je donirao dezinfekciono sredstvo koje njegova firma ima na lageru a na bazi je jona srebra. Sredstvo je namenjeno dezinfekciji radnih površina, kvaka i ruku.\nSrboljub Đurić ističe da je deo pomenutog dezinfekcionog sredstva već donirao mnogim privrednim subjektima, javnim preduzećima i ustanovama, a ponudio je i čačanskom sup-u, lokalnoj samoupravi, crkvi i bolnici ali nije zaboravio ni svoj rodni kraj.\nSledeća vest Pripadnici Ministarstva unutrašnjih poslova u Prokuplju zaplenili 65,7 kilograma marihuane\nPredhodna vest Gradonačelnik Prokuplja Aleksandar Simonović:Krizni štab Prokuplje preduzeo neophodne mere u sprečavanju širenja korona virusa


Srbin za Kineze ukrao američki softver od 800 miliona dolara! - B a l k a n o i d\nHome » »Unlabelled » Srbin za Kineze ukrao američki softver od 800 miliona dolara!\nSrbin za Kineze ukrao američki softver od 800 miliona dolara!\nAmerička optužnica tereti Srbina Dejana Karabaševića da je zajedno sa dvojicom Kineza ukrao softver kompanije AMSC za pokretanje turbina na vetar i predao ih kineskoj kompaniji Sinovel napravivši štetu veću od 800 miliona dolara\nMEDISON - Najveći kineski proizvođač vazdušnih turbina Sinovel i tri osobe, od kojih jedna živi u Srbiji, optuženi su da su ukrali softversku tehnologiju kompanije AMSC iz Masačusetsa, nanevši joj štetu veću od 800 miliona dolara, saopštilo je američko Ministarstvo pravde, javlja danas AP.\nAmeričko ministarstvo pravde optužuje ovu kinseku kompaniju Sinovel i tri osobe Su Lijinga, Žao Hajčuna i Dejana Karabaševića da su ukrali softver razvijen u SAD, preuzevši ga iz kompjutera AMSC u Viskonsinu u kompjuter u Austriji.\nOptužnica navodi da su dvoje optuženih službenici Sinovela nastanjeni u Kini Su Lijing i Žao Hajčun, dok je Dejan Karabašević radio u filijali AMSC u Klagenfurtu, u Austriji, a da sada živi u Srbiji.\nKompanija AMSC zatražila je od američke vlade i Kongresa da se razmotre trgovinski odnosi sa Kinom, uz tvrdnju da je ukradena tehnologija korišćena u četiri Sinovelove turbine za električne vetrenjače instalirane u Masačusetsu.\nČinjenica da je Sinovel izvezao ukradeno američko intelektualno vlasništvo iz Kine nazad u SAD, manje od 70 kilometara od našeg sedišta, pokazuje ne samo blatantno nepoštovanje intelektualnog vlasništva, već i nepoštovanje zakona o međunarodnoj trgovini, izjavio je direktor AMSC Danijel Mekgan\n.Prema njegovim rečima, više od 500 radnika AMSC širom sveta je izgubilo posao zbog Sinovelovih akcija.\nInače Sinovelu preti kazna od 1,6 milijardi dolara, dok Karabašević, Su i Žao mogu biti osuđeni na po 20 godina zatvora, ako američko pravosuđe prglasi ih krvim za krađu softvera za turbine.\nSrbin Dejan Karabašević zbog slučaja krađe softvera za turbine pomoću kojih se pokreću električne vetrenjače uhapšen je u julu 2011 godine u Austriji kada je sasvim slučajno Američka kompanija AMSC, za koju je radio Karabašević počela da sumnja da otiču podaci sa njihovog softvera i kada su vanrednom kontrolom Amerikanci otkrili repliku njihovog softvera u Sinovelovim električnim turbinama.\nIstraga koja je sprovedena dovela je direktno istražitelje do Karabaševića. Suđenje Karabaševiću je završeno 23.jula 2011 godine, kada je sud u Klagenfurtu karabaševića osudio na godinu dana zatvora, dve godine uslovno zbog krađe softvera za kinesku kompaniju Sinovel koja sedište ima u Pekingu.\nSud je takođe naredio Karabaševiću da svom bivšem poslodavcu američkoj kompaniji AMSC koja je imala sedište podružnice u Klagenfurtu isplati 270.000 dolara na ime odštete.\n“ Napravio sam najveću grešku u životu i iskreno mi je žao zbog toga, rekao je tada Karabašević pred sudskim većem kada je počela rasprava zbog krađe softvera.\nPrema optužnici austrijskog tužilaštva piše da je Karabašević razvio jake veze sa Sinovelom tokom brojnih putovanja u Peking. Sva ta putovanja su bila odlično plaćena pa se spominje cifra od 20.700 dolara za kopiranje kodova, koji su preuzeti sa ove američke kompanije kako bi se Sinovelov softver nadogradio.\nOptužnica je teretila Karabaševića da je on američki softver sa svog lap-topa preneo Sinovelu koristeći svoj g-mail, rekao je na početku suđenja Tomas Liensberger, državni tužilac u Klagenfurtu.\nPosle završetka suđenja portparol kompanije AMSC Džejson Ferdete, je izjavio da je priznanje krivice za saradnju sa Sinovelom dovoljno za pokretanje komercijalnih, građanskih i krivičnih parnica pred sudom u Kini.\nFlorian Kremslehner, advokat američke softverske kompanije tvrdio je da postoje dokazi da je Sinovel kako bi Karabaševića kupio da im nabavi softver nudio stan, petogodišnji ugovor i duplu platu.\nKada je izbila afera sa otkrivanjem krađe softvera akcije američke kompanije pale su skoro za 80 posto, tada je izgubljeno oko 150 radnih mesta I 30 posot radne snage ove kompanije.\nKompanija je posle suđenja u 2011 prijavila neto gubitak od 37,7 miliona dolara u prvom kvartalu i da je profit firme bio svega 9,1 milion dolara, što je ogroman pad pošto je u 2010 profit iznosio 97,2 miliona dolara.


Iljir Meta i Vjosa Osmani (Foto PredsedniÅ¡tvo Kosova)\nKako se navodi, Osmanijeva je na sastanku istakla da "Kosovo ne može da postane deo regionalnih inicijativa ili mehanizama, ukoliko zastupljenost u tim inicijativama nije sveobuhvatna i zasnovana na principu jednakosti".\nPozivajući se na inicijativu Otvoreni Balkan, ona je navela da se ne može "slepo podržati" nijedna inicijativa koja može da izazove ili da omete proces integracija u EU i gde Srbija teži da ima ključnu ulogu, a koja još uvek nije priznala Kosovo.\nOsmanijeva je takođe kazala da je Kosovo pokazalo spremnost za nastavak dijaloga sa Srbijom, ali da neće biti deo nikakvog angažovanja "koje ne garantuje suverenitet, integritet i funkcionalnost kosovske države".\n"Predsednica Osmani je rekla da, zajedno sa Albanijom, Kosovo treba da se angažuje na tome da prenese poruku regionu i svetu o opasnosti koja preti Balkanu od agresivne i hegemonističke politike Srbije", navodi se u saopštenju dostavljenom medijima.\nUoči Dana albanske zastave, Osmanijeva je čestitala albanskom predsedniku i narodu 109. godišnjicu nezavisnosti Albanije i naglasila da taj dan čini Albance ponosnim.\nSastanak dve Vlade održaće se 26. novembra u Elbasanu. Predviđeno je da Kosovo i Albanija tog dana potpišu 16 sporazuma, među kojima su i oni o slobodnom kretanju, trgovinskoj razmeni, te sporazumi u oblasti obrazovanja, pravde i infrastrukture.


GSM/GPRS Projekti ( Konekt doo) Digistore web shop\nGSM/GPRS Projekti количина\nOva knjiga je namenjena onima koji žele da nauče kako da koriste GSM i GPRS modeme u projektima koji se zasnivaju na mikrokontrolerima. U ovoj knjizi su razmatrana dva tipa popularnih porodica mikrokontrolera: PIC mikrokontroleri i Arduino.\nVeoma popularni mikrokontroler PIC18F87J50 srednjih performansi koristi se u projektima koji se zasnivaju na PIC mikrokontroleru, zajedno sa GSM Click pločicom. Osim toga, u Arduino Uno projektima koristi se SIM900 GSM/GPRS modul.\nU ovoj knjizi su sadržani projekti koji se zasnivaju na GSM-u i GPRS-u.Pretpostavlja se da čitalac ima osnovno poznavanje C jezika i upotrebe mikrokontrolera u jednostavnim projektima. Iako nije neophodno, poznavanje najmanje jednog člana porodice PIC mikrokontrolera i Arduino Uno-a će biti prednost.


► Šta privlači žene\nKako bi dobili što iskrenije odgovore, ispitanice nisu znale pravi motiv eksperimenta. Mislile su da su pozvane kako bi učestvovale u istraživanju na temu da li "Fejsbuk" može da posluži kao stranica za upoznavanje partnera. Devojkama su pokazani lažni profili četvorice muškaraca.\nPrvoj grupi je rečeno da će videti one kojima su se najviše dopale, drugoj grupi da su ih ta četvorica ocenila natprosečnim devojkama, trećoj da nije poznato šta oni misle o njima.\nI upravo su se devojke iz treće grupe najviše zainteresovale za muškarce, želeći da ih upoznaju. Istraživači su tako potvrdili tezu da diskretno sakrivanje osećanja i interesa za neku osobu budi više zanimanja kod druge strane nego direktno pokazivanje emocija.


DVE HUMANITARNE AKCIJE OSNOVACA TOKOM DEČIJE NEDELJE - LAJKOVAC NA DLANU\nDVE HUMANITARNE AKCIJE OSNOVACA TOKOM DEČIJE NEDELJE\nOct 6, 2021 Oct 6, 2021 Snežana Bilić\nPored standardnih aktivnosti u okviru programa obeležavanja Dečije nedelje, lajkovački osnovci i ove godine akcenat stavljaju na humanitarne aktivnosti, pa su aktuelne dve humanitarne akcije: akcija “Deca za decu” i humanitarna trka “Trka za srećnije detinjstvo”.\nObe humanitarne akcije osnovci realizuju kao zajedničku aktivnost u saradnji sa Komisijom za Dečiji savez i podmlatkom Crvenog krsta OŠ “Mile Dubljević”.\nUčiteljica Marijana Selenić kaže, da obeležavanje ovogodišnje Dečije nedelje protiče prvenstveno prilagođeno okolnostima pandemije, da je program redukovan, ali sadržajan i da u potpunosti ostvaruje svoju suštinu. Pored pozorišnih predstava, kreativnih radionica, tradicionalne poseteprvaka biblioteci, potom posete učenika lokalnoj Policijskoj stanici, kao i niza drugih uobičajenih sadržaja, lajkovački osnovci su tokom Dečije nedelje posebno revnosni na humanitarnom planu.\n“Dečija nedelja, pored niza aktivnosti posvećenih deci, ima i humanitarnu notu. Našu školu pohađaju deca iz različitih socijalnih slojeva, ali sve su to naša deca koja zaslužuju istu pažnju i iste uslove za rad. Nekada nisu sva deca u mogućnosti, odnosno roditelji, da priušte deci sve što im je potrebno, stoga smo mi tu, da pomognemo i omogućimo svoj deci lepo detinjstvo.\nU organizaciji Podmladka Crvenog Krsta je akcija “Deca-deci” koja podrazumeva da ko god može i želi pošalje po deci nešto od stvari ili školskog pribora. Mi učiteljice to sakupljamo i po završetku akcije raspoređujemo onome kome je najneophodnije. Učenici i njihovi roditelji su se baš potrudili, pa svakodnevno stiže puno toga, što drugima može biti od koristi i što će im puno značiti.\nU toku Dečje nedelje se odigrava još jedna humanitarna akcija u organizaciji Podmladka Crvenog Krsta, a to je “Trka za srećnije detinjstvo”.\nUčenici kupuju startne brojeve za trku u iznosu od 50 dinara. Iako to deluje malo, toj akciji se odazovu skoro svi učenici naše škole i to bude lepa pomoć nekome kome je neophodna. Na osnovu socijalnog statusa, razredne starešine predlažu kome bi ta pomoć mogla da koristi. Ove godine trka je planirana za poslednji dan Dečje nedelje, petak i ukoliko nam vremenski uslovi dozvole izabraćemo najbrže učenike i nagraditi ih diplomom”, kaže učiteljica Marijana Selenić.\nU okviru programa obeležavanja Dečije nedelje OŠ “Mile Dubljević” je i predavanje predstavnika Crvenog krsta u amfiteatru škole o humanitarnom radu.\n“Podmladak Crvenog krsta škole čine članovi tima, nastavnici i učenici – edukatori. Bavimo se promocijom humanih vrednosti, socijalnom delatnošću i zdravstveno-vaspitnim radom. Volimo da budemo volonteri, jer baveći se ovim radom učimo se i učimo druge zdravim stilovima života,” kaže nastavnica Sonja Milovanović, koja koordinira tim mladih humanitaraca.\nLajkovački osnovci su na planu humanosti kontinuirano na visini zadatka i u više navrata su pokazali svoju humanost na delu, pomažući pre svega svojim školskim drugima, onima kojima je pomoć bila najpotrebnija. Iz Podmlatka Crvenog krsta škole, već uveliko se regrutuju aktivisti opštinske organizacije Crvenog krsta, tako da je evidentno da su lajkovački školarci blagovremeno usmereni na razvijanje osećaja empatije u svom okruženju i edukovani da organizuju humanitarne akcije.


Telenor otvorio novu prodavnicu u Zemunu\nO TELENORU NOVOSTI NOVOSTI I SAOPSTENJA TELENOR OTVORIO NOVU PRODAVNICU U ZEMUNU\nKorisnici mogu da isprobaju, dodirnu, čuju i vide sve Telenorove usluge i telefone na jednom mestu\n22. decembar 2007. - Telenor je otvorio novu prodavnicu u Zemunu na adresi Glavna 33. Nova prodavnica je uređena po konceptu koji ova kompanija uspešno primenjuje u svim zemljama u kojima posluje. Ova prodavnica deo je lanca od 40 prodajnih objekata koje kompanija otvara širom Srbije. U novim prodavnicama korisnici mogu sve telefone da uzmu u ruku, osete koliko su teški i probaju tastaturu i funkcije.\nSvim postpejd pretplatnicima koji uz tarifni paket u novoj prodavnici kupe i telefon Telenor poklanja 1000 dinara bonusa koji se može iskoristiti u periodu od mesec dana od otvaranja, tačnije od 22. decembra do 22. januara. Prvih 100 kupaca Telenor nagrađuje poklonima.\nRadno vreme prodavnice je od ponedeljka do subote od 08:00 do 20:00 i nedeljom od 09:00 do 14:00.


Klasičan pansion - Merkur Vrnjačka Banja, smeštaj, odmor, bazeni\nKlasičan pansion (KP) namenjen je gostima koji ne koriste medicinske usluge:\nKP – pun pansion;\nKP – polupansion;\nKP – noćenje sa doručkom;\nKP – dnevni boravak.\nAKTUELNA CENA: 3965.00 din (polupansion u dvokrevetnoj sobi)\nDefinisan je za sve objekte Merkura. KP obuhvata:\nIshrana na bazi izabranog pansiona\nkorišćenje Aqua centra „Waterfall“\nkorišćenje Fitness centra „Merkur Gym“\nWiFi u sobama i javnim površinama\n*Na KP usluge obračunava se porez na dodatu vrednost (PDV).


Velika uloga savetodavaca - Topličke Vesti | Topličke Vesti\tVelika uloga savetodavaca - Topličke Vesti\nVelika uloga savetodavaca\nAutor Ekipa Topličkih Vesti 10 jun 2019\nPROKUPLJE- Savetodavci Poljoprivredno stručne službe u Prokuplju su u periodu od 1. januara do 7. juna ove godine na području opština Topličkog okruga obišli oko 500 registrovanih poljoprivrednih gazdinstava, kao i 329 koja nisu registrovana.\n-Osim obilaska gazdinstava, primili smo preko 300 poljoprivrednika, koji su imali priliku da od stručnih lica dobiju korisne savete iz svih oblasti poljoprivredne proizvodnje, rekao je vršilac dužnosti direktora PSS u Prokuplju Dejan Tonić i dodao da su tokom zimskih meseci, u gradskim i seoskim mesnim zajednicama, za poljoprivrednike održana brojna predavanja iz raznih oblasti poljoprivrede.\nU organizaciji PSS je tokom proteklih pet meseci organizovano 76 predavanja, 35 tribina i 16 radionica. Savetodavci su na lokalnoj televiziji gostovali više od 30 puta, a njihovi stručni saveti mogli su se čuti i na lokalnim radio stanicama.\nKako ističe Tonić, na predavanjima se najviše govorilo o primeni novih tehnologija u poljoprivredi, podsticajima koje Vlada Srbije, Ministarstvo poljoprivrede i lokalna samouprava nude u cilju unapređenja i razvoja ove grane privrede, kao i o neophodnosti upisa i obnove poljoprivrednih gazdinstava.\n-I ove, kao i prošle godine, imali smo izuzetnu saradnju sa lokalnom samoupravom, u cilju organizovanja i realizacije mnogih predavanja u seoskim sredinama, izjavio je on i naglasio da je pojedinim predavanjima, zajedno sa savetodavcima, prisustvovao i zamenik gradonačelnika Prokuplja Miroljub Paunović.\n-Jedan od osnovnih ciljeva našeg rada je da u kontinuitetu obaveštavamo naše poljoprivrednike o svim novinama, kako bi se dobio kvalitetan, bezbedan i zdrav proizvod. Nadležne službe lokalne samouprave uvek su spremne da pruže sve vidove pomoći, kako bi savetodavci, kao i zaposleni u Odeljenju za poljoprivredu, bili istinski servis poljoprivrednicima, rekao je Paunović i dodao da je Grad Prokuplje organizovao odlazak poljoprivrednika i savetodavaca na Međunarodni sajam poljoprivrede u Novom Sadu.\nKratak url URL: https://toplickevesti.com/?p=467728\n10 jun 2019. Komentari na vestima starijim od 7 dana su zatvoreni RSS 2.0.\n1 komentar za “Velika uloga savetodavaca”\n10. juna 2019. - 21:29\nJel može jedna vest a da se Miki ne ubaci u kontekst